
F.  E.  BORDING.  KØBENHAVN. 


Haanden  har  en  stor  Magt.  Mennesket  lægger  sin 
Haand  paa  Naturen  for  at  omdanne  den,  og  han  træder 
fremsom  Herre  over  Jorden  gennem  en  Række  af  Hand- 
linger. Thi  det  at  handle  betyder  netop  at  lade  sin 
Villie  og  Intelligens  træde  frem  gennem  Haandens 
Gerning.  Haanden  er  derfor  i Sproget  bleven  et  Ud- 
tryk for  det  enkelte  Menneskes  Personlighed.  Fra 
Aandens  indre  Værksted  arbeider  Livet  sig  ud  i Haan- 
dens ydre  Verden,  og  ved  Hjælp  af  Haanden  udfører 
Mennesket  baade  sine  gode  og  sine  onde  Gerninger. 
Med  den  byder  vi  Goddag  og  Farvel;  at  give  En 
Haanden  er  et  Tegn  paa  Agtelse,  Venskab  og  Kærlig- 
hed. Paa  Haandens  Finger  bærer  man  Ringen,  ikke 
alene  til  Smykke,  men  ogsaa  som  Troskabs-Tegn  mel- 
lem Mand  og  Kvinde.  Den  Kunst  at  læse  et  Menne- 
skes Karakteer  og  Fremtid  ud  af  Haanden  og  dens 
Linier  (Kiromanti,  af  keir  = Haand  og  manteia  = Spaa- 
dom)  er  vel  noget,  som  man  kan  overlade  til  Zigeu- 
nere  og  Charlataner,  men  den  viser  dog  tilbage  til 
en  rigtig  Erkjendelse  af  Haandens  Betydning  for  hele 
Menneske-Livet. 

Det  er  derfor  naturligt,  at  Sproget  som  et  blødt 
og  bøieligt  Leer  har  modtaget  Mærker  i Ord  og  Tale- 

maader  af  Haandens  Betydning:  Handling,  Handel, 
Haandfæstning,  haandgribelig,  at  haandhæve  m.  m. 
Ligesaa:  at  have  en  gavmild  eller  karrig  Haand  d:  Ka- 
rakteer,  at  beile  til  en  Piges  Haand  og  Hjerte,  at  være 
viet  til  venstre  Haand  (ikke  til  den  fulde  fyrstelige 
Personlighed),  at  give  sig  ind  under  Ens  Haand  (en 
Læges,  Sagførers  eller  Beskytters).  En  Eiendom  eller 
en  Kapital  siges  at  gaae  over  til  den  uøde  Haand, 
naar  den  unddrages  den  fri  Omsætning;  han  arbeider 
fra  Haanden  til  Munden;  han  har  slaaet  Haanden  af 
mig.  Haand  i Haand.  Haand  paa  Værket!  Jeg  veed  det 
fra  sikker  Haand.  Jeg  giver  dig  min  Haand  paa,  at 
det  er  sandt.  Det  staaer  i din  Haand  (Magt)  at  redde 
ham.  Det  Hele  skete  i en  Haandvending.  Det  ligger 
klart  for  Haanden.  Jeg  gør  det  paa  egen  Haand  (An- 
svar). At  lægge  sin  Haand  paa  Noget  var  i gamle 
Dage  Betegnelse  for  Eiendoms-Ret;  deraf  Emancipa- 
tion: Frigørelse  fra  Haandens  Eiendoms-Ret.  I For- 
bindelse med  Haandens  Betydning  er  det  da  ogsaa, 
at  de  israelitiske  Ældste  og  Pilatus  vasker  deres  Hæn- 
der o:  frier  sig  fra  Blodskyld  (5  Mos.  2 1 og  Matth.  27). 

Det  græske  Sagn  fortæller  om,  at  Kong  Midas  af 
Guden  Bakkus  fik  Løfte  om,  at  Alt,  hvad  hans  Haand 
berørte,  blev  til  Guld.  Det  blev  ikke  til  Lykke  for 
Kongen.  Den  menneskelige  Haand  har  udført  bedre 
Ting.  Den  har  fra  Begyndelsen  af  været  Menneskets 
første  og  vigtigste  Redskab.  Man  kan  see  dette  endnu 
ved  Barnet.  Ved  Hjælp  af  Haanden  har  Mennesket 
øvet  den  første  Skovhugst  og  Jagt,  Fiskeri  og  Agerbrug; 
den  har  han  brugt  ved  Bygning  af  Bolig,  ved  det 
daglige  Arbeide,  ved  Angreb  og  Forsvar.  Ved  Hjælp 

af  den  har  Vaaben-  og  Smykke-Smeden  udført  sin 
Kunst,  og  ved  Hjælp  af  den  er  der  forfærdiget  og 
spillet  paa  den  første  Strengeleg.  Smign.  Sagnene  om 
Lameks  Sønner:  Jabal,  Jubal  og  Tubalkain  i i Mos.  4. 
Jubals  Haand  var  en  Forløber  for  Haanden  paa  Nu- 
tidens første  Violinspillere.  1 Tidens  Løb  er  den 
menneskelige  Haand  lagt  paa  et  stedse  større  Om- 
raade,  og  i vore  Dage  fortsættes  denne  Haandens 
Gerning  efter  en  storartet  Maalestok  i Nutidens  rige 
artikulerede  Liv.  Ved  Hjælp  af  den  undersøger  Læ- 
gen de  Syge  og  udfører  Operationerne  (Kirurgi,  af 
keir  = Haand  og  ergon  = Gerning).  Smign.  Reliefferne 
over  Porten  til  Bispebjerg-Hospital.  Det  Første,  som 
møder  Barnet  i Fødslen,  er  en  hjælpende  Haand, 
og  ved  den  fortsættes  den  videre  Børnepleje.  Med 
den  udfører  Kvinden  sin  Gerning  ligefra  Arbeidet  i 
Køkken  og  Kammer  til  det  kunstfærdige  Broderi. 
Da  den  græske  Haand  blev  lagt  paa  Marmoret, 
fremstod  der  Mesterværker  i Statue  og  i Relief,  og 
det  er  bestandig  ved  Hjælp  af  Haanden  som  Aan- 
dens lydige  Redskab,  at  Billedhuggeren  og  Male- 
ren udfører  sit  Arbeide,  og  at  Arkitekten  og  Inge- 
niøren tegner  deres  Planer.  Det  er  derfor  med  dyb 
Sorg,  at  en  Mand  seer  sin  Haand  lemlæstet  eller 
lammet.  Haandens  Bevægelser  hører  ind  under  Mi- 
mikens  og  Gestikulationens  Sprog  paa  Scenen,  og 
Fingersproget  er  blevet  de  Døvstummes  Meddelelses- 
Middel.  Ved  Hjælp  af  den  nedskriver  Videnskabs- 
manden og  Digteren  sine  Tanker;  ved  Hjælp  af 
den  føres  der  Correspondance,  udføres  de  mange 
Enkeltheder  og  løses  de  mange  Knuder  i det  dag- 

lige  Liv.  Det  er  derfor  med  Respekt,  at  man  seer 
paa  Haandens  Gerning,  hvadenten  det  er  en  Arbejds- 
mand og  Haandværker,  som  flinkt  haandterer  sin 
Spade  og  sit  Værktøi,  eller  det  er  den  Haand,  som 
hviler  paa  Klaverets  og  Orgelets  Tangenter.  (Jerndorffs 
Billede  af  Matthison-Hansen  ved  Orgelet  i Roskilde 
Domkirke.) 

Det  at  lægge  sin  Haand  paa  Noget  betød  i de 
gamle  Folks  Tankegang:  at  overføre  Noget  paa  en 
Person,  et  Dyr  eller  en  Ting.  Det  i vore  Dage  saa 
ofte  brugte  Ord  Suggestion  (af  latinsk  suggero)  betyder 
ogsaa  Tilførelse.  Dette  Noget,  som  gennem  Haands- 
paalæggelse  blev  tilført,  kunde  være  meget  forskelligt: 
en  Gerning  eller  et  Hverv,  en  Velsignelse,  den  Betyd- 
ning eller  Kraft  at  være  Vidne,  Syndsforladelse  eller 
Skyld,  Straf  og  Død,  Helbredelse  og  Sundhed.  Dette 
vil  formentlig  blive  klart  af  den  følgende  Fremstilling. 
Haandspaalæggelsen  var  ikke  alene  et  Tegn,  som  fulgte 
med  Ordet  (signum  applicationis),  men  den  virkede 
samtidig  med  Ordet,  saa  at  en  virkelig  Kraft  tænktes 
at  blive  overført  ved  den. 


OLDTIDEN 

Ægypten.  Vidnesbyrdene  om  Haandspaalæggelse  er 
her  ikke  mange,  og  man  skal  i det  Hele  være  for- 
sigtig overfor  flere  gamle  Texter  og  Mindesmærker 
med  at  uddrage  Slutninger,  da  vor  Forstaaelse  af  og 
Kendskab  til  de  Forhold,  der  ligger  bagved,  ofte  er 
ringe.  Alligevel  kan  følgende  hidsættes. 

Den  guddommelige  Haand  har  frembragt  de  første 

Mennesker.  Paa  et  (ægyptisk  Billede  fra  Templet  i 
Theben  (Luxor),  vel  fra  Tiden  1550—1400  før  Kr., 
sees  Guden  Chnum  med  Oxehovedet  siddende  paa 
en  Stol.  Foran  ham  staaer  paa  en  Pottemagerskive  de 
to  første  Mennesker,  som  han  har  dannet,  og  han 
udbreder  velsignende  Hænderne  over  dem  0:  meddeler 
dem  guddommelig  Livskraft.  — Paa  Metternich-Stelen 
sees  en  Besværgelses-Formular  mod  Skorpionsbid.  Der 
fortælles,  at  Gudinden  Isis  engang  mødte  en  Dreng, 
som  var  bleven  bidt  af  en  Skorpion.  Der  siges  da: 
»Isis  lagde  sine  Hænder  (eller  Arme)  paa  Drengen  for 
at  genoplive  det,  som  var  berøvet  Aandedrættet  (idet 
hun  sagde):  »Tefnets  (Tegnet  paa  Skorpionen)  Gift! 
Kom,  kom  ud  paa  Jorden!«  (Velvilligst  meddelt  af 
Hr.  Overbibliothekar  Lange).  Naar  sligt  fortælles  om 
Gudinden,  kan  man  gaae  ud  fra,  at  Haandspaalæggelsen 
i Ægypten  er  bleven  brugt  blandt  Mennesker  samtidig 
med  Formularen,  og  rimeligvis  da  ogsaa  ved  anden 
Helbredelse  og  Exorkisme  (Fordrivelse  af  onde  Aander 
f.  Ex.  ved  Syge),  ligesom  vel  ogsaa  ved  Bøn,  Ind- 
vielse og  lignende  Lejligheder.  — I en  Trylle-Papyrus 
er  der  flere  Gange  Tale  om  at  opnaae  en  guddommelig 
Aabenbaring.  Det  paabydes  her  Mageren,  at  han  skal 
lukke  Øinene  paa  en  Dreng,  udtale  en  Besværgelse 
over  hans  Hoved  og  samtidig  berøre  hans  Hoved  med 
sin  høire  Haand  og  Pegefinger;  ligesaa  skal  han  lægge 
Haanden  paa  Drengens  Øine  eller  lade  ham  stirre 
nogen  Tid  paa  et  Leerfad  eller  ind  i et  Lys,  indtil 
Guddommen  forkynder  sit  Komme  ved  en  straalende 
Lys-Aabenbaring.  Altsaa:  Bestrygning  med  Haanden, 
Suggestion  og  hypnotisk  Tilstand.  — Naar  der  siges, 

at  Lægerne  eller  Præsterne  overførte  den  guddomme- 
lige Livskraft  til  de  Syge  ved  at  lægge  Haanden  paa 
dem  og  ved  Strygning  ned  ad  deres  Nakke  og  Ryg, 
er  det  vel  ikke  andet  end  vore  Dages  Massage. 

1 de  ægyptiske  Isis-Mysterier  skete  Indvielsen  ved 
Haandspaalægning  (Apulejus:  Forvandlinger  IX);  lige- 
saa  i de  senere  persiske  Mithras-Mysterier.  Muligvis 
ogsaa  i de  øvrige  græsk-østerlandske  Mysterier.  Af 
anden  Bevægelse  med  Haanden  kan  mærkes,  at 
paa  en  Mumie-Kiste  E.  118  fra  Theben  fra  Tiden 
1269 — 1091  før  Kr.  paa  Ny  Carlsberg  Glyptothek  sees 
Gudinderne  Isis  og  Neftys  hvilende  paa  det  ene  Knæ, 
medens  de  klagende  løfter  den  høire  Arm  op  over 
Hovedet.  Paa  den  samme  Kiste  sees  Gudinderne  til- 
bede den  Døde  (der  her  tænkes  som  Osiris),  idet  de 
strækker  Armene  og  Hænderne  fremad. 

I Indien  og  Østerland  er  ogsaa  Haandens  helbre- 
dende Kraft  kendt.  I den  hellige  Bog  Rigveda,  en 
Samling  af  Hymner  og  Anraabelser,  som  i sin  nu- 
værende Skikkelse  vel  er  samlet  omtrent  ved  Aar 
800  før  Kr.,  hedder  det  i X.  60:  »Helbredende  er 
denne  min  Haand,  men  endnu  mere  helbredende  er 
den  anden  her.  Den  tilfører  dig  al  Helbredelse.«  En 
anden  Formular  i X.  137  lyder:  »Tungen  er  tilstede 
som  Talens  Redskab,  og  samtidig  berører  vi  dig  med 
de  ti-spaltede  Hænder,  med  dem,  som  er  den  fuld- 
komne Aarsag  til  Sundhed.«  Kommentaren  tilføier, 
at  samtidig  med  Berøringen  udtales  Ordene.  — Blandt 
de  Ceremonier  efter  Grihya-Ritualet,  som  fandt  Sted, 
naar  en  frugtsommelig  Hustrues  Foster  skulde  blive 


en  Dreng,  hørte,  at  hendes  Mand  med  Fremsigelse 
af  visse  Formularer  berørte  hendes  Navle  og  Under- 
liv med  sin  Haand. 

Haanden  havde  i Orienten  ogsaa  en  avlende  Kraft. 

1 Mytherne  i Thibet  frembringer  Laherne  (Dæmo- 
nerne) Børn  ved  at  berøre  Kvindernes  Legeme  med 
deres  Hænder.  I Skriftet  Milindapanha  fortælles,  at 
Sama  Kumara  fremkom  ved,  at  Asketen  Dukula  be- 
rørte den  ligesaa  afholdende  Asketinde  Parika  med 
sin  Haand  paa  den  Tid,  da  hun  var  modtagelig  for 
Tilnærmelse,  og  i Kraft  af  denne  Berøring  skete 
Undfangelsen.  Ogsaa  af  Rsi-Matanga  bliver  en  Bra- 
manpige  paa  den  Tid,  da  hun  er  modtagelig,  berørt 
ved  Navlen  med  den  høire  Tommelfinger,  og  i Kraft 
deraf  føder  hun  Bramandrengen  Mandabya.  Man 
seer  gennem  disse  Legender  den  østerlandske  Dua- 
lisme o:  den  skarpe  Sondring  mellem  Aanden  og 
Kødet  og  de  hellige  Menneskers  Uvillie  overfor  Køns- 
livet. Vi  seer  det  samme  hos  Jesus  og  Apostlene,  og 
det  gentager  sig  i hele  Kirkens  Liv. 

Om  de  mærkelige  Ildgængere,  som  med  nøgne 
Fødder  uskadte  gaaer  over  glødende  Stene,  og  som 
gennem  Haandsrækning  og  paa  anden  Maade  kan 
give  Andre  en  lignende  Kraft,  se:  Das  antike  Myste- 
riewesen  af  de  Jong  (Leyden). 

1 Babylonien,  hvor  Sumerierne  havde  grundlagt  en 
ældgammel  Kultur,  og  hvor  senere  de  semitiske  Kal- 
dæere  (de  saakaldte  egentlige  Babyloniere)  havde 
bygget  videre  derpaa,  havde  man  den  sædvanlige  Tro, 
at  Sygdom  er  en  Besættelse  af  onde  Aander.  Vi  finder 


den  samme  Tro  i den  senere  Jødedom  hos  Jesus  og 
Apostlene.  Babylonierne  mente,  at  i Reglen  var  en 
saadan  Sygdom  sendt  fra  Guderne  som  Straf  for  en 
eller  anden  Forseelse,  og  man  nævnede  forskellige 
Djævle  ved  Navn,  som  besatte  de  forskellige  Dele  af 
Legemet.  Paa  en  Besværgelses-Tavle  læser  man  føl- 
gende Ord  om  en  saadan  af  Guderne  hjemsøgt  Mand: 
»Et  Menneske,  forladt  af  Gud,  overfaldt  de  (onde 
Aander);  de  tilhyllede  ham,  saaledes  som  en  Klæd- 
ning tilhyller  Legemet,  de  gik  løs  paa  ham,  spyede 
lutter  Gift  paa  ham,  bandt  hans  Hænder  og  hans 
Fødder,  trykkede  hans  Side,  besprøitede  ham  med 
Galde.  Med  Forbandelser  blev  hans  Legeme  trykket, 
ved  Aandenød  og  Hoste  var  hans  Bryst  svækket, 
Fraade  og  Skum  fyldte  hans  Mund.  Over  dette  Men- 
neske brød  Jammer  og  Smerte  løs,  fuldstændig  blev 
han  tilintetgjort,  Dag  og  Nat  løb  han  om,  for  Smerte 
kunde  han  ikke  raabe.«  Om  en  Saadan  hedder  det 
da:  »Gid  Herskerinden  Gula,  som  opvækker  de  Døde, 
vil  helbrede  ham  med  Afviskning  med  sin  hellige 
Haand.« 

Ogsaa  i Babylonien  og  Forasien  kendes  Troen  paa 
Haandens  befrugtende  Evne.  Nossayrierne,  en  muha- 
medansk Sekt  fra  9de  Aarhundrede,  som  har  bevaret 
meget  af  den  gamle  hedenske  Naturopfattelse,  paa- 
staaer,  at  deres  hellige  Ledere  (scheks)  ikke  har  Om- 
gang med  Kvinder,  men  avler  Børn  ved  Haandsbe- 
vægelser hen  over  Kvindernes  Underliv.  — Om  den 
guddommelige  Haand  som  givende  udødeligt  Liv  kan 
anføres  Digtet  om  Gilgamesch:  Utnapistim  (Baby- 
loniernes Noah)  med  Hustru  reddes  af  Guden  Ea 


(Bel)  ud  af  den  store  Vandflod  paa  Skibet;  derpaa 
fører  Guden  dem  i Land,  lader  dem  knæle  ned,  vel- 
signer dem  (med  Haanden)  D:  giver  dem  guddomme- 
lig Livskraft,  og  henflytter  dem  til  at  boe  for  bestan- 
digt ved  Mundingen  af  den  store  Strøm  o:  Schat-el-Arab. 

Et  mærkeligt  Exempel  paa  en  aandelig  Krafts  Over- 
førelse ved  Haanden  findes  endnu  hos  Tacullis- 
Stammen  i det  vestlige  Nordamerika.  Naar  en  Mand 
ligger  for  Døden,  kommer  »Medicin-Manden«  og  lægger 
sine  Hænder  paa  den  Døendes  Bryst.  Derved  tænkes 
den  Døendes  Sjæl  med  alle  dens  Evner  som  Høv- 
ding, Jæger  eller  lign.  at  gaae  over  i Magerens  Hæn- 
der. Denne  gaaer  da  hen  til  en  af  Slægtningene  og 
holder  sine  Hænder  over  hans  Hoved,  blæser  i dem 
og  puster  dermed  Sjælen  ud  af  sine  Hænder  og  ned 
i Hovedet  og  i Kroppen  paa  Slægtningen,  hvis  første 
Barn  efter  denne  Ceremoni  faaer  den  Afdødes  Navn. 

Det  er  ikke  alene  Haanden,  men  ogsaa  Foden,  som 
Naturfolkene  tilskriver  en  aandelig  Kraft-Meddelelse. 
Hos  Slebs-Araberne,  som  har  bevaret  meget  af 
Ur-Semiternes  Mærke,  helbredte  en  hellig  Kvinde 
al  Sygdom  ved  at  berøre  Patienten  med  sin  Haand 
eller  med  sin  Fod,  og  den  samme  Maade  bruges  af 
de  hellige  hylende  Derwischer. 

Hellas  og  Rom.  I Lighed  med  de  gamle  Forestil- 
linger fra  Ægypten  og  Asien  om  de  første  Menneskers 
Fremkomst  ved  Gudens  Haand  fortælles  der  hos 
græske  og  romerske  Forfattere  som  Apollodor,  Ovid 
og  andre,  at  Prometheus,  af  overmenneskelig  Slægt, 
dannede  det  første  Menneske  med  sine  Hænder  af 

Jord  og  Vand.  Visdommens  Gudinde  Pallas  Athene 
stod  ham  bi,  og  Vindene  indblæste  den  Nyskabte 
Livsaanden  gennem  Næsen.  Constantin  Hansen  (f  1880) 
har  smukt  fremstillet  denne  Mythe  i vort  Universitets 
Forhal:  Prometheus  til  Venstre  i Billedet  har  med 
sine  Hænder  formet  det  lille  Jord-Menneske,  medens 
Athene  med  sin  høire  Haand  sætter  en  Sommerfugl, 
Sjælens  og  Livskraftens  Symbol,  paa  hans  Hoved. 

Gudernes  Haand  var  mægtig  over  Grækerne, 
bringende  snart  Lykke  og  Velsignelse,  snart  Ulykke 
og  Straffe.  Særlig  helbredende  er  naturligvis  Haanden 
paa  Asklepios  (Æskulap),  Lægekunstens  Gud,  og 
hans  Datter  Hygieia  (deraf  Hygieine,  Sundhedspleje). 
I Digtning  og  i Relieffer  sees  det,  hvorledes  Asklepios 
udstrækker  sin  Haand  mod  de  Syge  og  helbreder 
dem.  Men  ogsaa  andre  Guddomme  som  Apolio,  Here 
og  Persefone  helbreder  ved  Haandspaalæggelse.  Arte- 
mis  med  Tilnavnet  Eileithyia (egentlig  den  Kommende, 
nemlig  som  Fødselshjælperske)  fremkalder  en  let  Fød- 
sel ved  at  holde  Haanden  hen  over  den  fødende 
Kvinde.  So  ran  os,  en  græsk  Læge  fra  Efesos  i Begyn- 
delsen af  det  2det  Aarhundrede  efter  Kr.,  har  skrevet  en 
Deel  om  Kvindesygdomme  og  siger  ligefrem,  at  Fød- 
sels-Veer  lindres  ved  Berøring  med  Hænder.  James 
Cook  (T  1779)  beretter  fra  en  af  sine  Søreiser,  at 
paa  nogle  af  Sydhavs-Øerne  pleiede  de  Indfødte  at 
helbrede  Smerter  ved  Strygning  og  Gniden  med 
Hænderne.  Altsaa  Massage  ligesom  ved  Ægypterne 
S.  10.  Endnu  i vore  Dage  er  det  Folketro  f.  Ex. 
i Tyskland,  at  Mavesmerter  stilles  ved,  at  en  Anden 
lægger  sin  varme  Haand  paa  den  Syges  blottede  Un- 

derliv,  hvorved  man  da  gerne  ved  Suggestion  over- 
fører en  overnaturlig  helbredende  Kraft.  Hyppige 
græske  Votiv-Billeder  til  Tak  for  lykkelig  Fødsel  viser 
da  ogsaa  Gudinden  Artemis’  Haand  med  udspilede 
Fingre  som  Tegn  paa  Forløsnings-Kraft.  De  sam- 
menknugede Hænder  og  Fingre  tænktes  at  virke  hin- 
drende. (Almindelig  Trylle-Gestus  for  at  løse  og  binde.) 

Derimod  hører  det  smukke  Demeter-Relief  fra 
Eleusis,  fra  c.  450 — 440  før  Kr.,  ikke  ind  under 
Haandspaalæggelsen,  da  Persefone  her  ikke  lægger 
sin  Haand  paa,  men  en  nu  bortfalden  Krands  eller 
Ring  af  Bronce  om  Hovedet  paa  den  unge  Tripto- 
lemos. 

1 Lighed  med  andre  Folkeslags  Tro  paa  Haandens 
befrugtende  Evne  uden  mandlig  Sæd  har  den  græske 
Tragedieskriver  Æskylos,  f 456  før  Kr.,  i sin  »Pro- 
metheus«  og  i »de  Bønfaldende«  benyttet  et  gammelt 
Sagn.  Da  Gudinden  Here  fik  Nys  om,  at  den  unge 
Pige  lo  var  udkaaret  til  at  skulle  blive  Zeus’  Elsker- 
inde, forvandlede  hun  hende  til  en  hvid  Kvie,  som, 
forfulgt  af  en  Bremse,  blev  jaget  afsindig  gennem  for- 
skellige Lande,  indtil  hun  fandt  Hvile  i Ægypten. 
Der  træffer  Zeus  hende,  giver  hende  Forstanden  til- 
bage og  bestryger  hende  kærligt  med  sin  Haand. 
Men  denne  Bestrygning  er  ikke  alene  beroligende  og 
kærtegnende,  men  ogsaa  befrugtende,  thi  som  Følge  af 
denne  »beaandende  Kraft«  føder  lo,  efter  at  have 
faaet  sin  menneskelige  Skikkelse  og  endnu  som  Jom- 
fru, Sønnen  Epafos  (af  epafao  = jeg  berører),  som 
bliver  Konge  i Ægypten. 

Paa  sit  Billede:  »Menneskets  tre  Aldre«  fra 

lader  Titian  Amorinen  træde  med  Foden  blidt  paa 
det  ene  af  de  to  sovende  Børn.  Følgende  rimeligvis 
en  italiensk-østerlandsk  Tradition  antyder  han  her- 
med, at  Amorinen  med  Foden  meddeler  det  sovende 
Barn  den  Erotik,  som  i fald  Blomstring  er  fremstillet 
saa  smukt  til  Venstre  i Billedet:  den  unge  Hyrde  og 
hans  Pige  med  det  gylden-blonde  Haar.  I Baggrun- 
den sidder  en  Olding  og  betragter  alvorlig  nogle 
Dødninge-Hoveder.  — Om  Kong  Pyrrhus  af  Epirus, 
N.  V.  for  Grækenland,  død  272  før  Kr.,  fortælles 
hos  Plutark  3 og  hos  Plinius  7,  at  han  helbredte 
Miltsyge  paa  den  Maade,  at  han  traadte  den  Syge 
blidt  paa  Underlivet  med  sin  Fod.  Tacitus  IV.  81 
fortæller,  at,  medens  Vespasian  som  nyvalgt  Keiser 
opholdt  sig  i Alexandria  i Vinteren  69 — 70  efter  Kr., 
gjorde  han  flere  Undergerninger.  Han  helbredte 
en  blind  Almuesmand  ved  at  bestryge  hans  Øine 
med  sit  Spyt,  og  En,  der  var  lam  paa  Haanden,  blev 
rask  ved,  at  Keiseren  sagte  traadte  paa  den  med  sin 
Fod.  Disse  Syge  kom  til  Vespasian  efter  et  Drømme- 
syn i Serapis-Templet.  Plinius,  som  omkom  Aar  79 
ved  Vesuvs  Udbrud,  siger  i sin  Naturhistorie  28,  4, 
at  det  er  en  almindelig  Mening,  at  ved  Berøring  med 
Haanden  af  en  Røver,  som  har  lidt  en  brat  Død, 
helbredes  kroniske  og  akute  Hævelser  paa  Halsen  og 
Halsbetændelse  (sanari  strumas,  parotides,  guttura),  og 
at  Epilepsi  helbredes,  naar  en  Jomfru  berører  den 
Syge  med  sin  høire  Tommelfinger.  Apollonius  fra 
Tyana  i Lille-Asien,  f 96  efter  Kr.,  drog  om  i Lan- 
dene som  Filosof  og  Undergører.  Han  sagdes,  efter 
Nypythagoræernes  Levevis,  at  afholde  sig  fra  Kød- 

spiser,  Vin  og  Kvinder.  Han  uddrev  onde  Aander, 
gjorde  Blinde  seende  og  helbredte  Lamme.  Hans  Lev- 
nedsbeskriver Filostrat  ved  Aar  230  efter  Kr.  for- 
tæller i IV  45,  at  han  i Rom  opvakte  en  ung  Pige 
af  fornem  Byrd  fra  Ligbaaren,  idet  han  bøiede  sig 
ned  over  hende,  rørte  ved  hendes  Haand  og  til- 
hviskede hende  nogle  hemmelige  Ord.  Denne  Fortæl- 
ling er  ikke,  som  nogle  Theologer  mener,  en  Efter- 
digtning  af  Fortællingen  i Luk.  7:  Jesus  opvækker 
Enkens  Søn  af  Nain. 

Naar  Grækerne  og  Romerne  bad  til  Guderne,  lagde 
de  ikke  de  flade  Hænder  mod  hinanden,  saaledes 
som  man  endnu  gør  indenfor  Romerkirken,  eiheller 
foldede  de  Hænderne,  en  Skik,  som  synes  at  tilhøre  de 
gotisk-germanske  Folk,  men  de  strakte  Armene  og 
de  flade  Hænder  op  mod  Himlen  (tendere  pal- 
mas). Smign.  den  smukke  bedende  Dreng  i Berlin. 
De  første  Kristne  har  ogsaa  brugt  denne  Skik  efter 
1 Tim.  2,  skrevet  til  Timotheus,  Biskop  i Efesus 
paa  Vestkysten  af  Lilleasien.  Smign.  flere  Billeder  af 
Orantes  eller  »Bedende«  i de  kristne  Katakomber 
ved  Rom.  Haanden,  ført  op  til  Kinden,  betyder 
Sorg,  smign.  de  græske  Relieffer,  hvor  de  Efterle- 
vende siger  Farvel  til  de  Døde.  Selve  Haandsræk- 
ningen  paa  disse  Relieffer  betyder  ikke  altid  Farvel. 
Naar  saaledes  paa  et  romersk  Grav-Relief  en  Mand 
og  en  Kvinde  giver  hinanden  Haanden,  da  betyder 
dette  kun,  at  de  viser  sig  som  Ægtefolk  (Heiberg: 
Attiske  Gravmæler  1895,  S.  95).  Saaledes  er  det 
heller  ikke  til  Afsked,  at  Marchese  del  Vasto  lægger 
Haanden  paa  Brystet  af  sin  unge  Hustru,  Maria  af 

Arragonien,  paa  Titians  »Davalos-Allegori«  fra  1533 
i Louvre.  Ikke  heller  er  det  Afskeds-Scene,  naar 
Manden  paa  Rembrandts  »Boas  og  Ruth*  (eller  Jøde- 
bruden) fra  1664  i Amsterdams  Rijks-Museum  lægger 
Haanden  paa  Brystet  af  den  unge  Pige.  Denne  Haand- 
bevægelse  betyder  i Datidens  Sprog  kun:  de  To  hø- 
rer sammen. 

Israel.  Vore  fem  Mosebøger  er  ikke  skrevne  af 
Moses,  som  døde  c.  1280  før  Kr.  De  er  i deres  nuvæ- 
rende Skikkelse  nedskrevne  i Tiden  fra  700—400  før 
Kr.  paa  Grundlag  af  gamle  Sagn,  Beretninger  og  Lov- 
bestemmelser, hvoraf  vistnok  flere  af  de  sidste  hid- 
rører fra  Moses’  Tid. 

I den  første  Skabelses-Beretning  i 1 Mos.  1 ska- 
ber Gud  det  første  Menneske-Par.  Derefter  velsigner 
han  dem  (med  paalagte  eller  over  dem  udstrakte 
Hænder)  o:  han  giver  dem  den  guddommelige  Livs- 
kraft til  at  leve  og  forplante  sig  paa  Jorden  gennem 
lange  Tider.  1 den  anden  Beretning  i 1 Mos.  2 for- 
tælles, i Lighed  med  andre  Folkeslags  Forestillinger, 
at  Gud  danner  det  første  Menneske,  Adam,  af  Jord 
og  indblæser  ham  Livsens  Aandedrag  gennem  hans 
Næse.  Smign.  det  græske  Prometheus-Sagn  og  den 
ægyptiske  Gud  Horus,  som  med  sin  Haand  holder 
Hankekorset,  Livets  Symbol,  op  til  den  Dødes  Næse. 

1 Markuskirken  i Venedig  findes  en  Mosaik,  hvor  den 
gamle  Kunstner  paa  græsk  Vis  lader  Gud  gøre  Adam 
levende  ved,  at  han  med  sin  Haand  holder  et  lille 
nøgent  Barn  med  Sommerfugle-Vinger,  en  virkelig 
Psyke,  op  under  Adams  Mund  og  Næse.  — løvrigt 

veed  vi  fra  det  gamle  Testamente,  hvor  mægtig  Guds 
Haand  er  baade  i Aandens  og  i Naturens  Rige.  Den 
styrer  Verden,  Folkeslagene  og  den  Enkeltes  Liv; 
med  sin  Haand  kløver  Gud  det  røde  Havs  Vande,  saa- 
at  de  staaer  som  en  Mur  paa  begge  Sider  af  Israeliterne 
(2  Mos.  14,  Psalme  136),  og  han  lægger  sin  Haand 
paa  Profeterne,  saaat  de  taler  drevne  af  hans  Aand. 
(Jes.  8,  Jerem.  i,  Ezek.  1 og  37). 

I 1 Mos.  24  siger  Abraham  i Kanaans  Land  ved 
Aar  1950  før  Kr.  til  sin  ældste  Svend  (Eliezer?) : 
»Læg  din  Haand  under  min  Hofte,  og  sværg  mig  til, 
at  du  ikke  vil  tage  til  Hustru  for  min  Søn  Isak 
nogen  af  de  kananitiske  Piger  her  i Landet.«  Man 
seer,  at  denne  Skik  med  Haandspaalæggelse  allerede 
paa  dette  Tidspunkt  er  ældgammel;  thi  den  er  en 
Ændring  af  en  tidligere  1 Slægtens  Naturtilstand, 
hvor  den  Sværgende  lagde  sin  Haand  paa  selve  Avle- 
Lemmet  som  Sæde  for  den  guddommelige  Livskraft, 
formentlig  for  at  kalde  Guden  til  Vidne.  (Overførelse 
af  Betydning  som  Vidne  til  Lemmet.)  Denne  Form 
for  Fallus-Dyrkelsen  er  i Tidens  Løb  bleven  ændret 
til  Berøring  af  Hoften,  hvorfra  man  mente,  at  Avle- 
kraften udgik,  smign.  Talemaaden:  »at  være  udgaaet 
af  Ens  Hofte«  som  ensbetydende  med  Efterkommer 
i 1 Mos  15  og  46,  2 Mos.  1.  — Af  anden  Brug  af 
Haanden  udenfor  Ritus  kan  mærkes,  at  under  Bøn- 
nen strakte  Israeliterne  de  flade  Hænder  op  mod 
Himlen  ligesom  Grækerne;  i 1 Mos.  48  velsigner 
Jakob  sine  to  Sønnesønner  Efraim  og  Manasse  med 
Haandspaalæggelse,  0:  han  overfører  dermed  til  dem 
en  virkelig  lykkebringende  Kraft.  — Da  Tamar,  Da- 

vids  Datter,  beskæmmet  gaaer  bort  fra  sin  Halvbroder 
Amnon  (2  Sam.  13),  sønderriver  hun  sine  Klæder, 
raaber  høit  og  lægger  Haanden  over  sit  Hoved 
ligesom  de  klagende  ægyptiske  Kvinder. 

Den  udførlige  Brug  af  Haandspaalæggelsen  inden- 
for den  israelitiske  Ritus  lærer  vi  at  kende  af  Mose- 
Lov.  Her  skal  kun  omtales  Hovedpunkterne.  Ved 
Præste-Indvielsen  i 2 Mos.  29  og  3 Mos.  8 ind- 
vier Moses  Aron  til  Ypperstepræst  og  hans  Sønner 
til.  Præster  ved  at  salve  dem  paa  Hovedet  med  Olie. 
Dernæst  foretages  en  Oflferhandling,  hvor  Aron  og 
hans  Sønner  lægger  deres  Haand  paa  Offerdyrenes 
Hoved  foran  det  store  Alter  i Tabernaklets  Forgaard 
0:  de  lægger  deres  Syndeskyld  paa  Dyrenes  Hoveder. 
Derefter  slagter  Moses  Dyrene  og  udgyder  Blodet 
paa  Altret.  Den  samme  Haandspaalæggelse  sees  ogsaa 
ved  de  forskellige  Arter  af  Offre  i 3 Mos.  1 — 7. 
De  offrende  Personer  førte  Dyret  frem  foran  Altret, 
lagde  Haanden  paa  dets  Hoved,  for  at  Dyret  skulde 
udføre  deres  Hensigt:  at  være  en  Gave  til  Gud  eller 
et  Sonoffer  for  dem.  Dernæst  slagtede  de  Dyret.  Først 
nu  begyndte  Præstens  Virksomhed:  at  bringe  Blodet, 
det  livsbærende  Stof,  til  Altret.  (3  Mos.  17  og  5 
Mos.  12). 

Ved  den  store  Forsoningsfest  (3  Mos.  16)  i Tisri 
(Oktober)  fungerede  Ypperstepræsten  alene.  Han  lagde 
sin  Haand  paa  Hovedet  af  Tyren,  de  to  Væddere 
og  den  ene  Buk,  slagtede  disse  Dyr  og  bragte  Blo- 
det i en  Spand  ind  i det  Allerhelligste,  hvor  han 
stænkede  det  paa  »Naadestolen«  D:  den  massive  Guld- 
plade, der  tjente  som  Laag  over  Pagtens  Ark.  Der- 


paa  lagde  han  begge  sine  Hænder  paa  en  anden  Buk, 
bestemt  til  Azazel.  Dette  Ord  betyder  enten  Navnet 
paa  en  Ørken-Aand,  eller  det  er  en  Verbalform:  »til 
at  borttage«  (Folkets  Synder).  Samtidig  med  denne 
sidste  Haandspaalæggelse  bekendte  Ypperstepræsten 
Folkets  Synder,  o:  han  lagde  denne  Syndebyrde  paa 
Dyrets  Hoved,  hvorefter  Bukken  af  en  paalidelig 
Mand  blev  ført  ud  i Ørknen  og  overladt  til  sig  selv. 
Paa  denne  Maade  blev  Folkets  Synd  aarlig  fjernet  fra  det. 

Denne  israelitiske  Brug  af  Haandspaalæggelsen  ken- 
des ikke  hos  de  øvrige  gamle  Kulturfolk  af  større 
Betydning.  Den  synes  at  tilhøre  Kananiterne  og  om- 
boende Folk.  Synagogen  og  Kirken  hævder,  at  Gud 
har  paabudt  den  gennem  Moses.  Den  holdt  sig  gen- 
nem lange  Tider  hos  Jøderne,  indtil  den  sammen  med 
Alter-  og  Offertjenesten  ophørte  ved  Ødelæggelsen  af 
Jerusalems  Tempel  i Aaret  70  efter  Kr. 

Efter  3 Mos.  24  og  5 Mos.  13  og  17  skulde,  naar 
en  Mand  blev  greben  i Afguderi,  Vidnerne  lægge 
deres  Hænder  paa  hans  Hoved,  og  paa  denne  Maade 
overføre  Døden  paa  ham.  Derefter  blev  Manden  ste- 
net. — I 5 Mos.  34  fortælles,  at,  da  Moses  blev 
gammel,  indsatte  han  Josva  til  sin  Efterfølger  ved 
Aar  1280  før  Kr.,  og  Josva  blev  fyldt  med  Visdoms 
Aand,  fordi  Moses  lagde  sine  Hænder  paa  ham.  Smign. 
4 Mos.  27. 

Israel  anvendte  ogsaa  Haandspaalæggelsen  i For- 
bindelse med  Salvingen. 

Denne  Skik  fik  senere  stor  Betydning  i Europa  ved 
de  franske  og  engelske  Konger  som  tilførende  dem 
en  guddommelig  Lægekraft.  At  salve  med  Olie  var 

en  gammel  Skik  i Kanaans  Land,  førend  Abraham 
fra  Babylonien  og  hans  Efterkommere  ved  Aar  1900 
tog  Bolig  i Landet.  Kananiterne  oprejste  Stene 
(Masseber)  og  udgød  Olie  over  dem  som  Offer  til 
den  i dem  boende  Guddom;  en  lignende  Tankegang 
leder  Jakob,  da  han  oprejser  en  Sten  og  salver  den 
med  Olie  efter  Drømmen  med  Himmelstigen  i 1 Mos. 
28.  Mose-Lov  (2  Mos.  29 — 30  og  40;  3 Mos.  8)  op- 
tog Salvingen  ved  Indvielsen  af  de  Personer  og  Red- 
skaber, som  benyttedes  i Guds  Tjeneste,  og  Tanke- 
gangen har  sikkerlig  været  den,  at  samtidig  med 
Ordet  blev  gennem  Haanden  og  Olien  tilført  en 
hellig  Kraft.  Paa  denne  Maade  blev  Guds  Aand  over- 
ført til  Ypperstepræsten,  Præsten  og  senere  til 
Kongen.  Derved  delagtiggjordes  Præsterne  og  Kon- 
gerne i Guds  hellige  Lov  paa  en  særlig  Maade,  og 
hans  Aand  hvilede  over  disse  »Guds  Salvede«.  Den 
første  Konge  i Israel  Saul  salves  af  »Seeren«  Samuel 
efter  Guds  Befaling  ved  Aar  1020  før  Kr.;  at  han 
ogsaa  har  baaret  Krone  (o:  et  Diadem),  sees  af  2 Sam. 
1.  Under  Paavirkning  af  denne  Salving,  men  tillige, 
som  det  synes,  ved  Mødet  med  en  larmende  Profet- 
Skare,  kom  Guds  Aand  over  Saul,  og  han  begyndte 
at  »profetere«  o:  han  kom  i religiøs  Ekstase  (1  Sam. 
10).  Det  Samme  sees  i andre  asiatiske  Guddommes 
Dyrkelse  og  ved  Bakkus-Togene  i Grækenland.  Der- 
imod fremgaaer  det  af  1 Sam.  16,  at  Guds  Aand  kom 
over  David  alene  paa  Grund  af,  at  Samuel  salver 
ham  til  Sauls  Efterfølger.  I 2 Kong.  1 1 kroner  og 
salver  Ypperstepræsten  Jojada  ved  Aar  800  den  syv- 
aarige  Joas  til  Konge  i Jerusalem.  Salvingen  betyder 

den  guddommelige  Indvielse,  Kronen  (Diademet)  den 
verdslige  Magt.  Israels  forventede  store  Konge,  som 
skulde  oprette  Fredens  og  Retfærdighedens  Rige  her 
paa  Jorden,  eller  efter  en  senere  Mening:  opbrænde 
den  onde  Jord  og  oprette  Riget  i Himlen,  kaldes  da 
ogsaa  Messias  o:  den  Salvede,  fordi  han  skulde  være 
Præst,  Profet  og  Konge.  Guds  syvfoldige  Aand  skulde 
hvile  over  ham  (Jes.  n.)  I Hebraisk  betyder  maschak: 
han  stryger  over  med  Haanden,  salver;  Tillægsmaaden : 
maschiak  (Messias)'=  salvet.  1 Græsk  betyder  krio:  jeg 
stryger  over  med  Olie;  Tillægsmaaden:  kristos  = salvet. 
Vi  veed,  at  enkelte  Profeter  virkelig  blev  salvede,  men 
i en  anden  Betydning  siges  det,  at  Gud  salver  Pro- 
feterne med  sin  Aand  til  at  forkynde  hans  Villie 
som  f.  Ex.  i Jes.  61  til  at  forkynde  det  glade  Bud- 
skab: at  Dommedag  er  nær,  at  Fredens  og  Herlig- 
hedens Rige  snart  skal  begynde. 

Vi  saae  Haandspaalæggelsen  uden  Salving,  da  Moses 
indsatte  Josva  som  sin  Efterfølger.  En  lignende  Haands- 
paalæggelse  (Semika,  græsk:  keirotesia)  brugtes  ogsaa 
af  de  senere  Jøder  ved  Indsættelsen  af  Skriftlærde  i 
Syned  riet  d:  den  øverste  Domstol,  hvor  Præsternes 
Aristokrati  forenede  sig  med  Farisæernes  Skriftlærdom. 
Man  beraabte  sig  paa  en  ældre  Beretning.  I 4 Mos. 
1 1 fortælles,  at  Moses  samlede  70  Ældste  af  Israels 
Menighed  foran  Tabernaklet.  Gud  steg  da  ned  fra 
Himlen,  talte  til  dem  i Skyen,  og  tog  noget  af  Moses’ 
Aand  og  lagde  den  (altsaa  med  Haandspaalæggelse) 
paa  de  70  Ældste,  hvorefter  de  »profeterede«  o:  kom 
i religiøs  Ekstase.  Den  senere  jødiske  Legende-Tra- 
dition (Haggada)  fortolker  denne  realistiske  Fremstil- 

ling  samledes,  at  Moses  (ved  Aar  i 300  før  Kr.)  paa 
Guds  Befaling  har  indviet  disse  Ældste  ved  Haands- 
paalæggelse  til  at  være  hans  Medhjælpere.  Disse  skulde 
da  senere  have  indviet  Andre,  og  saaledes  skulde  der 
have  dannet  sig  en  uafbrudt  Række  af  hellige  Mænd, 
opfyldte  gennem  Haandspaalæggelse  af  den  oprinde- 
lige Guds  Aand  hos  Moses,  lige  indtil  Synedriet  blev 
oprettet  omtrent  ved  Aar  200  før  Kr.  Det  historiske 
Bevis  for  denne  uafbrudte  Række  mangler  dog.  Denne 
Haandspaalæggelse  ved  Indvielse  blev  anvendt  af  Jesus 
og  Apostlene  og  gik  saaledes  over  i Kirken. 

Det  er  mærkeligt,  at,  ligesaa  rigt  som  det  gamle 
Testamente  er  paa  Undergerninger  i Almindelighed, 
ligesaa  fattigt  er  det  paa  underfulde  Helbredelser, 
gjorte  ved  Menneske-Haand.  De  hyppige  Djævleuddri- 
velser hører  til  Jødedommens  senere  Tid  0:  Tiden  fra 
500  før  Kr.  og  nedefter,  da  Jøderne  havde  faaet  Læ- 
ren om  Djævlen  som  Guds  store  Modstander  (den 
persiske  Ahriman)  og  de  mange  mindre  Djævle  fra 
andre  Folkeslag.  I 1 Kong.  17  og  2 Kong.  4 for- 
tælles, at  Profeterne  Elias  og  Elischa  ved  Aar 
850 — 10  før  Kr.  opvækker  to  døde  Børn  ved  at  lægge 
sig  hen  over  Ligene  og  berøre  dem. 

1 Siraks  Bog  38  fra  170  før  Kr.  siges:  »Ær  en 
Læge  med  den  Ære,  som  tilkommer  ham,  for  at  du 
kan  bruge  ham  i din  Nød.  Thi  Herren  har  ogsaa 
skabt  ham«.  Og  sammesteds  beskrives,  hvorledes  Apo- 
thekeren  sammensætter  Lægemidler  og  bliver  ikke  fær- 
dig dermed,  førend  der  kommer  Sundhed  paa  Jorden, 
o:  i det  forventede  Messias-Rige.  Der  er  ikke  Tvivl 
om,  at  den  senere  Jødedom  ogsaa  har  draget  Nytte 

af  de  bekendte  græske  Læger  (Hippokrates  og  andre). 
Men,  naar  Lægens  Kunst  glippede,  søgte  man  til 
Djævle-Uddriverne  og  de  overnaturlige  Helbredelser, 
se  f.  Ex.  den  Skare  af  Syge,  som  paa  Joakim  Skov- 
gaards  Billede  styrter  sig  frem  mod  Bethesda  Dam 
for  at  komme  først,  efter  at  Englen  har  sat  Vandet 
i Bevægelse  med  sin  Haand.  (Joh.  5). 

Jesu  Haandspaalæggelser.  Ved  Aar  28 — ?o  efter  vor 
Tidsregning  0:  under  Keiser  Tiberius  traadte  Jesus 
(0:  Josva)  frem.  Han  blev  døbt  af  Johannes  Døberen, 
ved  hvilken  Leilighed  Haandspaalæggelse  formentlig 
ikke  er  bleven  anvendt,  men  hvor  Gud  efter  Peters 
Ord  i Apostl.  Gern.  10  salvede  Jesus  med  Hellig- 
aanden  og  med  Kraft,  saaledes  at  han  gik  omkring  i 
Landet,  gjorde  vel,  og  helbredte  alle  dem,  som  var 
overvældede  af  Djævlen.  Disse  Peters  Ord  er  ret 
betegnende  for  Jesu  Gerning:  han  var  ikke  saa  meget 
Sjælesørger  i Nutidens  Forstand,  han  var  mere  den 
store  Djævle-Uddriver  og  Undergører.  Dertil  var  han 
Profet  om  det  kommende  Messias-Rige  og  lærte  lige- 
som de  gamle  Profeter  om,  hvorledes  Mose-Lov  paa 
aandelig  Vis  skulde  opfyldes  i dette  Rige  f.  Ex. 
Bjergprædiken  i Matth.  5 — 7.  Gamle  Sagn  og  senere 
Digtere  blandt  Hedningene  talte  om  en  Guldalder  i 
Slægtens  Begyndelse,  og  at  denne  skulde  vende  til- 
bage. Israels  Profeter  havde  ogsaa  bestandig  talt  om 
dette  Herlighedens  Rige  med  Retfærdighed,  Sundhed 
og  Fred;  i den  senere  Jødedom  voxede  Forventnin- 
gerne om  Messias’  snare  Komme  og  om  »Rigets« 
Grundlæggelse  enten  her  paa  Jorden  eller  i Himlen. 

Men  alle  disse  jødiske  Forkyndere  begik  den  Feil: 
at  henlægge  Dommens  Dag  og  det  nye  Rige  til  deres 
egen  Levealder  eller  til  den  nærmeste  Fremtid.  Jesus 
optog  nu  denne  Tanke  og  begik  den  samme  Feil: 
denne  usle  Jord,  gennemtrængt  af  Djævlens  Løgn, 
Mørke  og  Uretfærdighed,  skulde  snart  opbrændes,  og 
den  nye  Tingenes  Tilstand  komme.  Som  Messias  siger 
Jesus:  »lid  er  jeg  kommen  at  kaste  over  Jorden,  og 
hvor  vilde  jeg,  at  den  var  opbrændt  allerede!«  (Luk. 
12.)  Disse  og  lignende  Ord  er  den  røde  Traad  i Jesu 
Forkyndelse.  Dette  er  »den  kristne  Glæde«,  at  denne 
Verden  med  det  Første  skal  ødelægges,  og  at  de 
Troendes  Forløsning  stunder  til.  Derfor  prædikede  Jesus 
ligesom  Johannes  Døberen  Bod  og  Omvendelse  før- 
end den  store  Katastrofe,  og  forkyndte  Syndernes 
Forladelse  for  dem,  som  omvendte  sig  fra  de  store 
Synder  og  det  sædvanlige  verdslige  Liv  (Matth.  $ — 4). 
Han  raadede  de  Fuldkomne  til  ugift  Stand,  Fattigdom, 
Vaagen,  Fasten,  Bøn,  Askese  og  Verdensforsagelse, 
for  at  de  ikke  skulde  være  besværede  med  denne 
Verdens  Ting,  naar  »Dagen«  kom.  Naar  Guds  Rige 
da  kom  med  Sundhed,  Fred  og  Retfærdighed,  skulde 
alle  Forurettede  og  Dagslidere,  alle  Syge  og  Fattige 
faae  det  godt.  Om  selve  den  himmelske  Tilstand  har 
Jesus  ikke  sagt  Mere,  end  hvad  enhver  oplyst  Jøde 
eller  Hedning  paa  den  Tid  vidste.  Da  Jesus  havde 
»Guds  Aand«,  kunde  han  uddrive  Djævle,  helbrede 
Syge  med  Haandspaalæggelse  eller  ved  det  udtalte 
Ord  og  opvække  Døde.  Man  stod  jo  paa  Tærskelen 
af  den  underfulde  Messias-Tid. 

Det  ældste  af  vore  fire  Evangelier,  Markus-Evan- 

geliet,  er  skrevet  ved  Aar  65 — 70.  I Cap.  1 fortælles, 
at  Simon  Peters  Svigermoder  laae  syg  af  Feber  i 
Kapernaum  ved  Genesaret-Søen.  Jesus  gik  da  ind  til 
hende,  greb  hendes  Haand  og  reiste  hende  op,  saaat 
Feberen  forlod  hende.  Derpaa  førte  de  alle  Byens 
Syge  og  dem,  som  var  besatte  af  Djævle,  til  Huset. 
Jesus  helbredte  de  Syge  (ved  Haandspaalæggelse)  og 
uddrev  Djævlene  (ved  en  bydende  Haandsbevægelse). 
Jesus  har  delt  den  sædvanlige  jødisk-østerlandske  Tro, 
at  mange  Sygdomme  beroede  paa  Djævlebesættelser. 

Mark.  3.  Jesus  opholder  sig  ved  Bredden  af  Gene- 
saret-Sø.  Han  bestiger  en  Fiskerbaad,  fordi  Mængden 
trængte  ind  paa  ham.  Thi  han  helbredte  Mange,  saa- 
at Alle,  som  havde  Sygdomme,  styrtede  ind  paa  ham. 
Smign.  Cap.  6:  Medens  Jesus  drog  omkring  i Byerne 
i Galilæa,  blev  de  Syge  lagte  frem  paa  Torvene,  og 
de  bad,  om  de  blot  maatte  røre  ved  Sømmen  paa 
hans  Kjortel.  Paa  den  Maade  blev  de  helbredte. 
Romerkirken,  som  hævder,  at  Jesu  Kjortel  opbevares  i 
Domkirken  i Trier,  mener  da  ogsaa,  at  der  skeer  Hel- 
bredelser ved  Berøring  af  den. 

Mark.  5.  En  Synagogeforstander  Jairus  kom,  faldt 
ned  for  Jesu  Fødder  og  sagde:  »Min  Datter  ligger 
for  Døden,  kom  og  læg  dine  Hænder  paa  hende,  at 
hun  maa  blive  frelst  fra  Døden.«  Jesus  gik  bort  med 
ham.  Midt  i Folketrængslen  rørte  en  blodsottig 
Kvinde  ved  ham.  Hun  havde  i tolv  Aar  lidt  af  Syg- 
dommen (stærke  Menstruations-Blødninger)  og  havde 
anvendt  alle  sine  Penge  paa  Læger.  Nu  mente  hun,  at 
hun  ved  Berøring  af  Jesu  Klædebon  kunde  blive  hel- 
bredet, og  dette  skete  ogsaa.  Samtidig  mærkede  Jesus, 

at  der  udgik  en  Kraft  fra  ham.  Han  vendte  sig  om, 
saae  Kvinden,  som  faldt  ned  for  hans  Fødder,  og  sagde 
til  hende:  »Din  Tro  har  frelst  (d:  helbredet)  dig.« 
Derpaa  kom  han  til  Jairus’  Hus.  De  sagde,  at  Pigen 
var  død,  men  Jesus  gik  ind  i Huset,  tog  Pigen  ved 
Haanden  og  sagde:  »Talita  kumi«  o:  Pige  staa  op! 
Den  tolvaarige  Pige  reiste  sig  op  og  gik  omkring 
blandt  de  andre. 

Mark.  6 fortæller  om  Disciplenes  Vandring  rundt 
i Landet.  Efter  Cap.  } havde  Jesus  nemlig  udvalgt 
sig  tolv  Apostle.  Efter  Matth.  iq  og  Luk.  5 
havde  disse  Mennesker  forladt  Alt  o:  Hustru  og  Børn, 
Hjem  og  Beskæftigelse,  for  at  følge  Jesus  efter  i fuld- 
kommen Verdensforsagelse.  Jesus  havde,  formentlig 
ved  Haandspaalægning,  givet  dem  Magt  til  at  hel- 
brede Sygdomme  og  uddrive  Djævle.  Nu  i Cap.  6 
fortælles,  at  de  gik  ud  i Landet  og  prædikede  Om- 
vendelse (thi  Dommedag  var  jo  forestaaende),  ligesaa 
drev  de  mange  Djævle  ud  og  salvede  mange  Syge 
med  Olie  og  helbredte  dem.  Smign.  Udsendelsen  og 
Tilbagekomsten  af  de  70  Disciple  i Luk.  10. 

Mark.  7.  Ovre  ved  Dekapolis,  Øst  for  Genesaret- 
Sø,  førte  de  engang  en  Døvstum  til  Jesus  og  bad, 
om  han  vilde  lægge  Haanden  paa  ham.  Jesus  tog 
ham  til  en  Side,  afsides  fra  Mængden,  lagde  sine 
Fingre  i hans  Øren,  spyttede  (paa  sin  Haand)  og  rørte 
ved  hans  Tunge,  saae  op  mod  Himlen,  sukkede  og 
sagde:  »Effata«  0:  luk  dig  op!  Strax  aabnedes  hans 
Øren,  og  hans  Tunges  Baand  løsnedes,  saa  at  han 
talede  rigtigt.  Spyttet,  navnlig  det  fastende,  ansaaes  i 
Oldtiden  som  Helbredelses-Middel.  Nu  ved  Frem- 

bruddet  af  Messias-Tiden  skulde  alt  det  »løses«,  som 
Djævlen  havde  »bundet«.  Den  Blinde  skulde  see,  den 
Døve  høre,  den  Stumme  tale  og  den  Lamme  gaae,  sam- 
tidig med,  at  Evangeliet  eller  det  glade  Budskab  om  det 
forestaaende  Guds  Rige  blev  forkyndt  for  de  Fattige  og 
Ringe,  Jes.  35  Matth.  1 1.  Thi  dertil  blev  Messias  sendt: 
at  han  skulde  »løse  Djævlens  Gerninger«  (1  Joh.  5). 

Mark.  8.  I Betsaida  ved  Genesaret-Sø  førte  de  en 
Blind  til  Jesus  og  bad,  om  han  vilde  røre  ved  ham. 
Han  tog  den  Blinde  ved  Haanden,  førte  ham  uden- 
for Byen  o:  afsides  fra  Mængden,  spyttede  i hans 
Øine  og  lagde  Hænderne  paa  ham.  Derpaa  spurgte 
han  ham,  om  han  saae  noget.  Den  Blinde  sagde:  »Jeg 
seer  Menneskene  som  Træer  gaae  omkring.«  Jesus 
lagde  da  atter  Hænderne  paa  hans  Øine  3:  meddelte 
ham  paany  Lægekraft  og  bragte  ham  til  at  see  klart. 
I Johannes-Evangeliet  (fra  Tiden  90 — 100)  i Cap. 
9 fortælles,  at  Jesus  helbredte  en  Biindfødt  i Jeru- 
salem saaledes:  han  spyttede  paa  Jorden,  lavede  (med 
Fingrene)  en  Slags  Salve  af  Jord  og  Spyt,  og  smurte 
det  paa  den  Blindes  Øine.  Derefter  sagde  han  til 
ham:  »Gaa  hen  og  vask  dig  i Dammen  Siloam.« 
Dette  gjorde  Manden  og  kom  seende  tilbage. 

Mark.  10.  Nogle  Forældre  (Mødre)  kom  og  bad 
Jesus,  om  han  vilde  røre  ved  deres  Børn  0:  lægge 
Hænderne  paa  dem,  vel  i den  Tro,  at  han  dermed 
kunde  tilføre  dem  en  Aandens  Kraft,  saaledes  at  disse 
Børn  kunde  blive  skikkede  til  at  indgaae  i det  fore- 
staaende Messias-Rige.  Det  har  været  Børn  vel  i en 
Alder  af  4 — 8 Aar.  Disciplene  vilde  forhindre  det, 
men  Jesus  kaldte  Børnene  hen  til  sig,  disse  smaa 


Drenge  og  Piger,  som  nøgne  løb  rundt,  og  som  end- 
nu nøgne  løber  rundt  paa  Gader  og  Veje  i Østerland. 
Jesus  tog  dem  i Favn  og  velsignede  dem  o:  med 
Haandspaalæggelse,  idet  han  sagde,  at  saadanne  Børn 
netop  hørte  til  Guds  Rige.  Jesus  mener  dermed,  at 
de  havde  ingen  Kønsbevidsthed  og  ingen  Skamfølelse. 
Dette  at  være  hævet  over  Kønsforskellen  er  netop  et 
Tegn  paa  den  himmelske  Tilstand:  Adam  og  Eva  i 
Paradiset  efter  i Mos.  2.  Smign.  Matth.  22  og  Luk. 
20.  I Opstandelsen  0:  i den  nye  Tingenes  Tilstand, 
naar  denne  onde  Verden  er  forbi,  tager  man  ikke  til 
Ægte.  Deraf  har  Kloster-Moralen  dannet  Ordet  Coeli- 
bat  D:  det  himmelske  Liv  eller  ugift  Stand,  uden 
kønslig  Omgang. 

Mark.  10.  Jesus  helbreder  ved  Udgangen  af  Jeriko 
den  blinde  Bartimæus,  uden  dog  at  der  nævnes 
nogen  Haandspaalæggelse.  Men  i den  tilsvarende  For- 
tælling i Matth.  20  berettes  det  saaledes:  To  Blinde, 
som  sad  ved  Jerikos  Port,  raabte  til  Jesus:  »Du  Da- 
vids Søn,  forbarm  dig  over  os.«  Jesus  spurgte  dem: 
»Hvad  vil  I,  at  jeg  skal  gøre  ved  Eder?«  De  siger 
nu  ikke,  som  Nutidens  Præster  kunde  ønske  det: 
»Herre,  giv  mig  mine  Synders  Forladelse  og  Fred 
for  min  Sjæl.«  Men  de  beder  om,  at  de  maa  faae 
deres  Syn,  og  Jesus  siger  dem  intet  bebrejdende  Ord 
i saa  Henseende.  Det  er  den  fysiske  Side,  Sygdom- 
men, som  Jesus  her  vil  helbrede,  og  han  lægger  da 
ogsaa  Haanden  paa  deres  Øine  og  helbreder  dem. 
Naar  Jesus  derfor  i Mark.  10  siger  til  den  blinde 
Bartimæus,  ligesom  til  den  blodsottige  Kvinde  i Cap. 
5:  »Din  Tro  har  frelst  dig«,  da  betyder  disse  Ord 

ikke  i lutheransk  Tankegang:  »Din  Tro,  og  ikke  dine 
Gerninger,  har  skaffet  dig  Adgang  til  Gud«;  thi  dette 
lutheranske  Spørgsmaal  vedkommer  ikke  Fortællingen. 
Jesus  tænker  ligefrem  paa  den  legemlige  Helbre- 
delse. Smign.  Jakobs  Brev  Cap.  5:  »Troens  Bøn  skal 
frelse  (0:  helbrede)  den  Syge.« 

1 Mark.  16  siger  Jesus,  at  disse  Tegn  skulde  følge 
de  Troende  i den  kommende  Tid  0:  i den  korte 
Eftertid,  inden  Verdens  Ende  og  Dommens  Dag  kom. 
»1  mit  Navn  skal  de  uddrive  Djævle,  de  skal  tale 
med  nye  Tunger,  de  skal  kunne  tage  paa  Slanger,  og 
dersom  de  drikker  Gift,  skal  det  ikke  skade  dem.  Paa 
de  Syge  skal  de  lægge  Hænderne,  og  de  Syge  skal 
helbredes.« 

Af  Lukas-Evangeliet,  skrevet  ved  Aar  80 — 90  af 
den  samme  Mand,  som  i Kol.  4 kaldes  Læge,  kan 
henvises  til  Cap.  13,  hvor  Jesus  med  Haandspaalæg- 
gelse  helbreder  en  kroget  Kvinde,  som  »Satan  havde 
bundet«  i atten  Aar. 

I de  romerske  Katakomb- Fresker  fra  Oldkirken 
fremstilles  ofte  Jesus  helbredende  alene  ved  Ordet  og 
med  en  bydende  Haandbevægelse,  eller  berørende  f. 
Ex.  Lazarus-Mumien  (Joh.  11,  44)  med  sin  Stav.  Hos 
Undergøreren  figurerer  Staven  som  den  forlængede 
Arm  og  Haand.  Smign.  Aarons  og  Moses’  Underger- 
ninger i Ægypten,  ved  det  røde  Hav,  og  ved  Klippen 
i 2 Mos.  7 — 8,  14  og  17.  Paa  samme  Maade  sees 
Jesus  helbrede  med  udstrakt  Haand  i de  samtidige 
og  senere  Mosaiker  i Kirkerne,  hvoraf  nogle  fra  det 
12te  Aarh.  i Monreale  paa  Sicilien  her  gengives: 
Jesus  helbreder  en  stum  Besat  (Matth.  9),  der  er  frem- 

stillet  med  Lænker  om  Fødderne;  ligesaa  en  Spedalsk, 
fuld  af  Pletter  eller  Bylder  over  hele  Legemet  (Matth. 


8);  fremdeles:  Jesus  helbreder  den  Lamme,  der  paa 
Sengen  er  firet  ned  gennem  Taget  (Mark.  2),  og  den 
visne  eller  lamme  Haand  (Mark.  ])■  Ved  Febersyge, 


n 

Blinde,  Døve,  Stumme  og  Lamme  D:  ved  mere  ro- 
lige Sygdoms-Tilfælde  anvender  Jesus  ofte  den  egent- 


lige Haandspaalæggelse;  ved  de  urolige  Syge:  Epi- 
leptikerne og  de  Afsindige  maatte  Djævlen  i Reglen 
drives  ud  ved  Exorkisme  (af  exorkizo  = jeg  besvær- 


3 


?4 


ger)  i Forbindelse  med  en  bydende  Haandbevægelse. 
Disse  Djævle-Uddrivelser  spiller  en  stor  Rolle  i 


O) 


Jesu  Liv  og  i det  nye  Testamente,  men  de  omtales 
ikke  gerne  af  Nutidens  oplyste  Præster.  Vor  Kristen- 
dom er  jo  ogsaa  temmelig  forskellig  fra  det  ny  Te- 

stamentes.  Eller  man  henviser  til,  at  Jesus  i Nutiden 
uddriver  f.  Ex.  Hovmodets  og  Vantroens,  Løgnens  og 


Drukkenskabens  Djævel  af  Menneske-Hjerterne.  Men 
herom  er  der  ikke  Tale  i det  ny  Testamentes  Djævle- 
uddrivelser. Det  er  igen  den  fysiske  Side  af  Sagen, 

?* 

Sygdoms-Djævlen,  som  Jesus  vil  uddrive.  Et  Par  af 
disse  Uddrivelser  skal  her  omtales. 

Mark.  5 har  den  bekendte  Fortælling  om  den  Be- 
satte paa  den  østlige  Side  af  Genesaret-Søen,  som 
havde  sprængt  sine  Lænker  og  Bøier.  Jesus  uddriver 
af  ham  en  Legion  o:  en  Mængde  Djævle.  Disse  beder 
Jesus,  om  han  vil  drive  dem  i en  Flok  Svin,  som 
græssede  i Nærheden.  Dette  gør  Jesus,  men  Svinene 
bliver  derved  rasende  og  styrter  sig  ned  i Søen. 
Smign.  et  Mosaik- Billede  fra  5te  Aarh.  i Ravenna. 
Mark.  9 fortæller,  at,  medens  Jesus  var  oppe  paa 
Forklarelsens  Bjerg  og  talte  med  Moses  og  med  Elias, 
havde  Disciplene  nede  ved  Bjergets  Fod  forgæves 
søgt  at  uddrive  Djævlen  af  en  besat  Dreng.  Smign. 
Rafaels  Transfigurationen  fra  1 5 19  i Vatikanet.  En  fri- 
sindet Nutids-Læser  vil  heller  ikke  tænke  paa  nogen 
Djævle- Besættelse  ved  denne  Leilighed,  men  paa  et 
Tilfælde  af  Epilepsi:  de  voldsomme  Trækninger,  Dren- 
gen falder  til  Jorden,  Fraaden,  Tænderskæren,  død- 
lignende Afmagt.  Men  den  Troende,  som  ikke  kan 
antage,  at  Jesus  ved  saadanne  Leiligheder  har  taget 
feil,  eller  at  han  har  forholdt  Jøderne  Sandheden  i 
en  saa  vigtig  Sag,  maa  holde  fast  ved  Djævlebesæt- 
telsen.  Da  Jesus  kom  ned  af  Bjerget  og  saae  Drengen 
ligge  dér  paa  Jorden,  truede  han  Djævlen  og  sagde: 
»Jeg  byder  dig  at  fare  ud  af  ham.«  Da  skreg  og  sled 
den  onde  Aand  meget  i ham  og  foer  ud  af  ham,  hvor- 
efter han  blev  liggende  ligesom  død.  Jesus  tog  ham  ved 
Haanden  og  reiste  ham  op.  Denne  Beskrivelse  gæl- 
der et  typisk  epileptisk  Anfald,  men  Drengens  Epi- 
lepsi behøver  derfor  ikke  at  være  helbredet.  Jesus 

føjer  til:  »den  Slags  Djævle  drives  ikke  ud  uden  ved 
Bøn  og  Faste«  o:  uden  ved  et  strengt  afholdende  Liv 
hos  Undergøreren  — Ord,  hvorved  Jesus  ydermere 
viser  sig  som  følgende  den  almindelige  Anskuelse,  at 
særlig  de  afholdende  Mennesker  var  de  stærkeste  Un- 
dergørere  og  Djævle-Uddrivere.  Bøn  og  Faste  er  der- 
for to  Tvilling-Søstre  i det  nye  Testamente.  Jesus 
selv  faster  i 40  Døgn  førend  sit  Møde  med  Djævlen 
i Matth.  4.  — I Luk.  8 fortælles,  at  blandt  de  Kvin- 
der, som  fulgte  med  Jesus,  var  ogsaa  Maria  fra  Mag- 
dala  (o:  Magdalene),  af  hvem  syv  Djævle  var  ud- 
drevne. 

For  at  forstaae  dette,  maa  man  erindre,  at  efter  den 
senere  jødiske  Tankegang,  som  Jesus  optog,  var  Djæv- 
len Herre  over  denne  onde  Verden.  Se  f.  Ex.  Matth. 
4,  8 — 9 og  Joh.  14,  30.  Ikke  saaledes  i den  ældre 
Del  af  det  gamle  Testamente.  Jesus  og  Apostlene 
mener,  at  Djævlen  hersker  »i  denne  Tids  Mørke«  d: 
i Tiden  førend  Messias-Riget;  med  sine  mange  onde 
Aander  farer  han  om  i Luften  (Efes.  2 og  6),  og  an- 
retter  efter  den  herskende  Tankegang  Ulykker  paa 
Mennesker  og  Dyr.  Men  naar  nu  Messias  kom  til  Dom 
over  Jorden,  skulde  Djævlen  bindes  (Joh.  12,  31  og 
Joh.  Aab.  20),  hvorefter  Guds  Rige  med  Herlighed 
og  Lys,  Retfærdighed  og  Sundhed  skulde  begynde, 
løvrigt  indrømmer  Jesus,  at  Helbredelser  og  Djævle- 
uddrivelser kunde  udføres  af  andre  end  af  ham  selv  og 
hans  Disciple.  Djævlen  og  hans  Tjenere  (særlig  Anti- 
kristen) skulde  nu  i de  sidste  Tider  før  Verdens  Un- 
dergang gøre  store  Tegn  og  Undergerninger:  Matth. 
7,  22  og  24,  24;  2 Thessal.  2,  9 — 10  og  1 Joh.  4. 


Flere  Jøder  udøvede  ogsaa  denne  Kunst,  uden  at  de 
kaldes  Djævlens  Tilhængere  (Matth.  12,  27 , Mark.  9, 
38—39).  Alligevel  siger  Jesus,  at  hans  Helbredelser 
og  underfulde  Gerninger  kan  sættes  som  Bevis  for, 
at  han  er  Guds  Søn,  f.  Ex.  Joh.  5,  36  og  10,  25. 
Han  hævder,  at  de  skyldes  Guds  Aand,  som  boer  i 
ham.  At  nægte  dette  eller  at  tilskrive  Undergernin- 
gerne Djævlens  Kraft,  er  at  bespotte  Guds  Aand,  den 
Synd,  som  ikke  kan  tilgives  (Matth.  12  og  Mark.  3). 
Den  jødiske  Historieskriver  Josefus,  f 105  efter  Kr., 
fortæller,  i sin  Arkæologi  8,  2,  at  han  selv  har  seet, 
hvorledes  den  jødiske  Djævlebesværger  Eleazar  i Nær- 
værelse af  Keiser  Vespasian  og  hans  Krigsøverster 
uddrev  af  en  Besat  en  Djævel,  som  beviste  sin  usyn- 
lige Udfaren  derved,  at  den  paa  Eleazars  Befaling 
væltede  en  Krukke  Vand,  som  var  henstillet  i Nær- 
heden. 

Den  mundtlige  Overlevering  kan  vel  i Løbet  af  de 
50 — 60  Aar,  inden  vore  fire  Evangelier  blev  ned- 
skrevne,  have  overdrevet  en  Del,  og  Henrik  N.  Clau- 
sen finder  det  besynderligt,  at  man  vil  fastholde 
den  fuldkomne  Sandhed  af  det  nye  Testamentes  Mi- 
rakel-Fortællinger, samtidig  med,  at  man  forkaster 
den  hele  Række  af  lignende  dokumenterede  Beret- 
ninger i Historiens  Løb  (Kristelig  Troeslære  1853,  S. 
38).  Man  har  da  ogsaa  henvist  til  Suggestionens  eller 
Indbildnings-Kraftens  store  Magt  hos  de  Syge,  Noget, 
enhver  Læge  kender  i vore  Dage,  og  til  de  beteg- 
nende Ord  i Mark.  6,  hvor  Jesus  kommer  til  sin  Fø- 
deby Nazareth,  og  hvor  hans  Bekendte  ikke  vil  aner- 
kende denne  »Tømmermand«  for  Messias.  Jesus  siger 

da:  »En  Profet  er  ikke  agtet  i sit  eget  Fædreland.«  Der 
tilføies:  »Han  kunde  ingen  kraftige  Gerninger  gøre, 
uden  at  han  lagde  Hænderne  paa  nogle  faa  Syge  og 
helbredte  dem«.  Derefter  forlod  han  Byen.  Modtage- 
ligheden manglede. 

Aposteltiden  og  Oldkirken.  Apostlenes  Gerninger, 
skrevne  ved  Aar  80 — 90  af  Lukas,  vidner  ligesom 
det  nye  Testamentes  øvrige  Skrifter  om,  at  Apostlene 
og  de  første  Menigheder  ventede  sikkert,  at  Jesus  snart 
vilde  vende  tilbage  til  Jorden  i Himlens  Skyer  som 
Verdensdommeren,  saaledes  som  han  havde  lovet. 
Denne  Tid  var  da  ogsaa  fuld  af  Undergerninger. 

Apostl.  Gern.  3 fortæller,  hvorledes  Petrus  ved 
Aar  30  helbreder  den  Lamme,  som  sad  ved  den 
smukke  østlige  Indgangsport  til  Tempelpladsen  i Je- 
rusalem. Han  greb  den  Syge  ved  Haanden,  reiste 
ham  op,  hvorefter  denne  gik  omkring  og  priste  Gud. 
Denne  Undergerning  vakte  en  saadan  Opsigt,  at  man 
bar  de  Syge  ud  paa  Gaderne,  for  at  blot  Peters 
Skygge  kunde  falde  paa  dem,  naarhan  gik  forbi.  (Cap.  5.) 

Apostl.  Gern.  9.  Saulus  (Paulus)  bliver  omvendt 
ved  Aar  35  paa  Reisen  fra  Jerusalem  Nord  paa  til 
Damaskus  ved  det  himmelske  Syn;  men  samtidig  var 
han  bleven  blind.  Gud  sagde  da  til  en  kristen  Mand 
inde  i Damaskus  ved  Navn  Ananias,  at  han  skulde 
gaae  hen  til  Paulus  og  lægge  Hænderne  paa  ham. 
Dette  gjorde  Ananias,  Paulus  fik  sit  Syn  igen  og 
blev  døbt.  Det  Samme  fortælles  ogsaa  i Cap.  22  og  26. 

1 Aaret  52  traf  Paulus  paa  en  Reise  gennem  Ma- 
kedonien i Filippi  en  hedensk  Pige,  som  havde  en 


40 


Spaadoms- Aand,  der  skaffede  hendes  Herre  god 
Fortjeneste.  (Efter  en  gammel  Tradition  skal  hun 
have  været  en  Bugtalerske.)  Dette  stod  for  Paulus  som 
en  Besættelse  af  Djævlen,  og  han  uddrev  den  onde 
Aand  af  Pigen  (Apostl.  Gern.  16).  Medens  han  op- 
holdt sig  i Efesus  paa  Vestkysten  af  Lille-Asien  i 
Aarene  56 — 58,  gjorde  Gud  store  Undergerninger 
gennem  hans  Hænder.  Hans  Ry  voxede  saaledes,  at 
man  endog  bragte  Svededuge  og  Tørklæder  fra 
hans  Legeme  til  de  Syge,  saaat  Sygdommene  veg 
fra  dem,  hvorimod  syv  Brødre,  Sønner  af  en  jødisk 
Ypperstepræst,  der  ogsaa  optraadte  som  Djævle-Be- 
sværgere,  ikke  havde  Held  med  sig  (Apostl.  Gern.  19). 
Da  Paulus  senere  efter  Strandingen  paa  Malta  op- 
holdt sig  paa  denne  0 i Vinteren  60—61,  helbredte 
han  ved  Haandspaalæggelse  en  anseet  Mand,  som  laae 
syg  af  Feber  og  Blodgang.  Derefter  kom  ogsaa  de 
andre  paa  Malta,  som  havde  Sygdomme,  til  ham  og 
blev  helbredte  (Apostl.  Gern.  28). 

Fra  den  jødiske  Synagoge  optog  Apostelkirken  den 
Skik  at  indsætte  Ældste  (Presbytere,  Præster)  ved 
Haandspaalæggelse,  se  ovenfor  S.  21—23.  En  guddom- 
melig Kraft  tænktes  derved  at  blive  overført.  I Apostl. 
Gern.  6 fortælles,  at  (i  Aaret  33)  indsatte  Apostlene 
syv  Diakoner  eller  Medhjælpere  ved  Bøn  og  Haands- 
paalæggelse, og  i Cap.  14  fortælles,  at  Paulus  og 
Barnabas  (i  Aarene  46 — 47)  indsatte  Ældste  i Menig- 
hederne i Lille-Asien  (ved  Haandspaalæggelse)  efter 
Bøn  og  Faste.  Om  denne  guddommelige  Kraft  taler 
ogsaa  Paulus  i 1 Tim.  4,  hvor  han  siger  til  Timo- 
theus:  »Forsøm  ikke  den  Naadegave,  som  er  given 

dig  ved  Profeti  under  Haandspaalæggelse  af  de  Æld- 
ste«, og  i 2 Tim.  i:  »Derfor  paaminder  jeg  dig  om, 
at  du  opflammer  den  Naadegave,  som  er  dig  given 
formedelst  mine  Hænders  Paalæggelse.«  Man  maa 
antage,  at  Paulus  dermed  har  tænkt  paa  en  særlig  Kraft 
til  at  forvalte  Sakramenterne,  helbrede  Syge  og  ud- 
drive Djævle.  Den  katolske  Kirke  har  derfor  Ordina- 
tionen blandt  sine  Sakramenter. 

Apostl.  Gern.  8 fortæller,  at  Diakonen  Filip  (ved 
Aar  ?8)  prædikede  og  døbte  i Samaria.  Der  skete 
mange  Undergerninger  ved  ham:  Djævlene  foer  under 
høie  Raab  ud  af  de  Syge,  og  mange  Lamme  blev 
helbredte.  Blandt  de  Døbte  var  ogsaa  en  Mager  ved 
Navn  Simon.  Apostlene  Peter  og  Johannes  kom  nu 
fra  Jerusalem  til  Samaria,  og  de  Nydøbte  bad,  om 
de  vilde  lægge  Hænderne  paa  dem  og  dermed  give 
dem  den  Hellig  Aand.  Dette  er  Begyndelsen  til  Kon- 
firmationen. Da  Simon  saae,  at  Helligaanden  blev  given 
af  Apostlene  gennem  Haandspaalæggelse  — synlig 
vel  derved,  at  de  Nydøbte  nu  begyndte  at  »tale  i 
Tunger«  —forundrede  han  sig  og  bød  Apostlene  Penge 
for  at  købe  denne  Underkraft  af  dem.  Men  Petrus 
forbandede  ham  og  hans  Penge.  Senere  hen  i Tiden 
kaldtes  derfor  med  Navnet  »Simoni«  den  Uskik:  at 
sælge  kirkelige  Embeder.  Thi  den,  der  købte  f.  Ex. 
et  Biskops-Embede,  købte  dermed  den  Hellig  Aand, 
der  mentes  at  være  knyttet  til  Embedet.  Smign.  f.  Ex. 
Striden  mellem  Pave  Gregor  7 og  Keiser  Henrik  4 
i Aaret  1074. 

Mærkelig  angaaende  Haandspaalæggelsen  er  ogsaa 
Fortællingen  i Apostl.  Gern.  19.  Medens  Paulus  op- 

holdt  sig  i Efesus  paa  Vestkysten  af  Lille -Asien  i Aarene 
56 — 58,  fandt  han  her  tolv  Kristne,  som  ikke  kendte 
noget  til  Helligaandens  Gave  ved  Daaben,  da  de  kun 
var  døbte  med  Johannes  Døberens  Daab  0:  alene 
med  Neddykning  og  Syndsforladelse,  uden  paafølgende 
Haandspaalægning.  Paulus  døbte  dem  om  igen,  lagde 
sine  Hænder  paa  dem,  hvorefter  Aanden  kom  over 
dem,  og  de  begyndte  at  tale  med  fremmede  Tunge- 
maal  0:  de  kom  i religiøs  Ekstase  og  udstødte  uar- 
tikulerede Lyd.  Denne  Talen  i Tunger  har  været  det 
samme  som  Talen  i de  fremmedeTungemaal  paa  Pintse- 
dagen  i Apostl.  Gern.  2,  idet  de  uartikulerede  Lyd 
opfattedes  som  Brudstykker  af  fremmede  Sprog  eller 
som  Helligaandens  eget  Sprog  og  som  Tegn  paa,  at 
man  befandt  sig  i de  sidste  Tider  før  Verdens  Under- 
gang (Joel  3,  Apostl.  Gern.  2).  Martensens  filosofisk- 
æsthetiske  Dogmatik  af  1849,  en  Bog,  som  endnu 
nyder  stor  Anseelse,  søger  dog  i § 186  at  gaae 
uden  om  denne  Side  af  Pintse-Underet,  der  forekom- 
mer Mange  uværdig  for  Guds  Aand.  Paulus  omtaler 
ogsaa  denne  Talen  i Tungemaal  eller  i Tunger,  f.  Ex. 

1 Kor.  14.  Han  opfatter  det  vel  som  en  Helligaan- 
dens Gave  (given  ved  Haandspaalæggelse  efter  Daa- 
ben), men  han  søger  at  regulere  dens  Brug,  for  at 
ikke  en  saadan  Forsamling  af  Mennesker,  der  raaber 
i Munden  paa  hinanden  og  udstøder  uartikulerede 
Lyd,  skal  forekomme  Hedningene  at  være  en  For- 
samling af  Gale.  Denne  Tungetalen  er  et  vel  kendt 
Fænomen  gennem  hele  Religions-Historien.  Den  Læge- 
kyndige og  Oplyste  veed,  at  den  er  en  sygelig  Til- 
stand. 

I Jakobs  Brev  Cap.  5 siges:  »Naar  Nogen  af  Eder 
er  syg,  skal  han  kalde  til  sig  de  Ældste  af  Menig- 
heden, og  de  skal  bede  over  ham  og  salve  ham  med 
Olie  i Herrens  Navn,  og  Troens  Bøn  skal  frelse  (0: 
helbrede)  den  Syge.«  Den  katolske  Kirke  har,  efter  disse 
Ord  og  Jesu  Forbillede  i Mark.  6 og  16,  optaget  Sal- 
ving med  Olie  blandt  Sakramenterne;  men  just  at 
benytte  denne  Skik  ved  Døds-Sakramentet  giver  Or- 
dene ikke  Anledning  til.  Der  fortælles,  at  den  romer- 
ske Keiser  Septimius  Severus  (193— 21 1)  blev  helbre- 
det for  en  farlig  Sygdom  derved,  at  en  kristen  Slave 
bad  over  ham  og  salvede  ham  med  Olie. 

I Lighed  med  den  jødiske  Tradition  om  en  uaf- 
brudt Række  af  Mænd  som  Bærere  for  Guds  Aand 
gennem  Haandspaalæggelse  dannede  der  sig  tidligt  i 
Oldkirken  Læren  om  det  hellige  Præsteskab  som 
Helligaandens  Bærere  indenfor  den  nye  Pagt.  Ro- 
merkirken mener  endog,  at  ved  Biskops-Indvielsen 
meddeles  der  gennem  Haandspaalæggelsen  (per  im- 
positionem  manuum)  en  høiere  Kraft  end  ved  Præ- 
ste-Indvielsen,  og  at  Rækken  af  disse  Biskopper 
(successio  apostolica)  kan  føres  tilbage  til  Apostlen 
Petrus  i Rom.  Dog  ogsaa  her  mangler  det  historiske 
Bevis.  Dette  Præg,  som  paatrykkes  den  Geistlige  ved 
Ordinationen  gennem  Haandspaalæggelsen,  og  som 
hæver  ham  høit  over  Lægfolk,  og  den  Kraft,  som 
han  her  faaer,  bestaaer  i,  at  under  hans  Hænder  og 
efter  Paakaldelse  af  Helligaanden  forvandles  i Mes- 
sen Brødet  og  Vinen  til  Jesu  Legeme  og  Blod.  Jesus 
offrer  da  sit  Legeme  og  Blod  til  Gud  for  Levende  og 
Døde  som  en  Gentagelse  af  Offeret  paa  Golgatha 

(Messeofferet).  Dernæst  har  Biskoppen  og  Præsten 
den  Magt:  at  kunne  forlade  Synder,  efter  Matth.  18 
og  Joh.  20.  For  at  forstaae  det  ovenfor  Sagte,  maa 
erindres,  at  tidligt  i Oldkirken  blev  den  hellige  Nad- 
vere  under  Paavirkning  af  Erindringerne  fra  det  jø- 
diske Paaskemaaltid  og  fra  den  vedblivende  heden- 
ske Offertjeneste,  som  omgav  Kirken,  omdannet  først 
til  at  være  en  Alter-  og  en  Offertjeneste,  hvor  Jesus 
offredes  igen  til  Gud,  og  hvor  den  katolske  Præst 
efter  Forbillede  fra  den  jødiske  Forsoningsfest  lægger 
sin  Haand  paa  Brødet  og  Vinen  før  Forvandlingen 
og  Offeret.  Dernæst  følger  efter  Messeofferet  Nad- 
verens Uddeling. 

I Oldkirken  fik  man  ved  Voxendaaben  med  Ned- 
dykning i Vandet  Forladelse  for  de  Synder,  som  var 
begaaede  før  Daaben.  Derefter  Helligaandens  Gave 
gennem  Biskoppens  Salving  og  Haandspaalæggelse. 
Faldt  man  ud  af  Naadestanden,  men  vendte  man  til- 
bage til  Kirkens  Skød  gennem  Anger  og  Bod,  mod- 
tog man  atter  Helligaanden  gennem  Biskoppens  Hæn- 
der (keirotesia).  Smign.  Apostlenes  Constitutioner  II, 
41;  et  Skrift,  hvis  2den  Bog  er  forfattet  i Lille-Asien 
ved  Aar  250. 

Den  gamle  østerlandske  Forestilling,  at  Asketer  og 
Hellige  kunde  fremkalde  Befrugtning  hos  Kvinden 
ved  Haandspaalæggelse  paa  Underlivet  af  hende,  træf- 
fer vi  ogsaa  i Oldkirken  i Middelhavs-Landene.  Saa- 
ledes  anbefaler  den  lærde  Asket  Hieronymus,  f 420, 
i sit  22de  Brev  den  romerske  Dame  Eustokion  ugift 
Stand  og  Verdensforsagelse.  I Brevets  Cap.  25  skriver 
han:  »Gid  altid  dit  Leies  Hemmeligheder  maa  be- 

vogte  dig!  Lad  altid  Brudgommen  (Kristus)  lege  med 
dig  i dit  Indre!  Du  beder,  og  du  taler  da  til  Brud- 
gommen; du  læser,  og  han  taler  da  til  dig.  Og  naar 
Søvnen  overvælder  dig,  kommer  han  bag  Væggen,  og 
han  stikker  sin  Haand  ind  gennem  Aabningen  (Hen- 
tydning til  Høisangen  Cap.  5,  4),  og  han  berører  dit 
Underliv.  Og  skælvende  reiser  du  dig  op  og  siger: 
»Jeg  er  ramt  af  Kærlighed«  (Høisang  5,  8).  Og  du 
paa  din  Side  hører  ham  sige:  »Min  Søster  og  min 
Brud  er  en  tillukket  Have,  en  forseglet  Kilde««  (0: 
tilhører  mig  alene,  Høisang  4,  12,  men  Hieronymus 
tager  det  heri  Betydningen:  en  uberørt  Jomfru).  Man 
seer,  at  Samtiden  maa  have  kendt  den  østerlandske 
gamle  Forestilling,  siden  Hieronymus  kan  skrive  til 
Eustokion,  at  hun  ved  Kristi  Berøring  af  hendes  Un- 
derliv skal  undfange  — naturligvis  paa  aandelig  Maade. 
Tillige  viser  Hieronymus  ved  hele  sin  Behandling  af 
Højsangens  Ord  i dette  Brev,  at  han  staaer  i Række 
med  de  tidligere  og  senere  Fortolkere,  som  feilagtig 
har  taget  disse  østerlandske  Elskovs-  og  Bryllups-Sange 
paa  hellig  Vis,  og  som  derved  er  komne  frem  med 
den  fra  Religions-Historien  og  i Nutiden  vel  kendte 
Blanding  af  Religion  og  Erotik  (hos  os:  Pietismens 
og  Indre  Missions  Forelskelse  i den  søde  Jesus). 

Efterhaanden  som  det  viste  sig,  at  Jesus  ikke  vendte 
tilbage  til  Jorden,  og  at  Dommedag  ikke  indtraf,  saa- 
ledes  som  han  havde  lovet  sine  Disciple,  blegnede 
hos  den  store  Mængde  Messias- Haabet,  og  den  op- 
rindelige Kristendom  med  sin  Verdensforsagelse  for- 
svandt. Kirken  begyndte  at  indrette  sig  for  længere 
Tid  her  paa  Jorden.  Men  den  hellige  Præstestand, 

Klosterfolkene  og  Eneboerne  med  deres  Verdensfor- 
sagelse ansaaes  for  de  rette  Efterfølgere  af  Jesus,  og 
saadanne  Folk  maatte  da  ogsaa  være  særlig  dygtige 
til  at  helbrede  gennem  Haandspaalæggelse  og  til  at 
uddrive  Djævle. 


MIDDELALDEREN 

Romerkirken  overtog  det  vestlige  Romerriges  Ger- 
ning: at  herske  over  en  stor  Del  af  de  europæiske 
Folk.  Man  kan  kalde  dette  en  storartet  Haandspaa- 
læggelse: at  omdanne  det  raa  Naturstof  i de  barba- 
riske Folk,  gennemtrænge  dem  med  den  daværende 
Kristendoms  Aand  og  paatrykke  dem  en  høiere  Kul- 
tur og  Kultus. 

Levnedsbeskrivelserne  af  Middelalderens  hellige 
Mænd  og  Kvinder  er  fulde  af  alle  Slags  Underger- 
ninger. Disse  ligner  meget  hinanden  og  er  holdte  i 
den  velkendte  Stil  fra  det  nye  Testamente.  Her  skal 
kun  omtales  enkelte.  Den  smukke  Legende-Samling 
» Fioretti « (Smaablomster)  fra  14de  Aarh.  fortæller  om 
den  hellige  Frants  af  Assisi  i Italien,  f 1226.  Saa- 
ledes  f.  Ex.,  at,  da  han  engang  vaskede  en  Spedalsk, 
skete  det  Under,  at  dér,  hvor  Frants’  Hænder  berørte 
den  Syge,  forsvandt  Spedalskheden,  og  Kødet  blev 
ganske  sundt.  Om  Suggestionens  eller  Indbildnings- 
Kraftens  Magt  hos  denne  mærkelige  Mand,  som  med 
en  Pietists  gudelige  Erotik  jævnlig  græd  over  Jesu  Saar 
og  sværmede  for  hans  Blod,  kan  mærkes,  at,  da  han 
1 en  Alder  af  42  Aar  opholdt  sig  paa  Alverner-Bjer- 

get  i Appenninerne,  fik  han  den  14.  September  1224 
om  Morgenen,  medens  han  i Bøn  og  Faste  tænkte 
paa  Jesu  Lidelse  og  Død,  en  Vision,  hvor  den  kors- 
fæstede Jesus  viste  sig  for  ham  i en -Serafs  Skikkelse 
(d:  en  Engel  med  sex  Vinger  efter  Jes.  6).  Efter  dette 
Syn  bar  han  »Kristi  Mærkesaar«  (Galat.  6)  paa  sine 
Hænder  og  Fødder,  samt  Mærket  af  Landsen  i sin 
Side  (Stigmata).  Blandt  den  vidtløftige  Literatur  om 
denneSag  se  Joh.  Jørgensen:  Pilgrimsbogen, S.  22  3 — 3 1. 

Frankrig.  Legenden  fortæller,  at,  da  Frankernes  he- 
denske Konge  Clovis  (Klodvig,  Ludvig)  i Aaret  496 
blev  døbt  i den  gamle  Basilika  i Reims  af  Erke- 
biskop  Remi,  skete  det,  at  den  Kirketjener,  som 
skulde  bringe  Salveolien  til  den  nydøbte  Konges  Kon- 
firmation (se  ovenfor  S.  41),  ikke  kunde  komme  frem 
til  Erkebiskoppen  paa  Grund  af  Folketrængslen.  Da 
skete  det  Under,  at  en  Due  fra  Himlen  bragte  en 
Flaske  med  himmelsk  Olie  (ampulla,  la  sainte  am- 
poule).  Dette  Sagn  findes  ikke  hos  Gregor  af  Tours, 
f 595,  i hans  »Frankernes  Kirkehistorie«,  men  først 
hos  Hinkmar,  Erkebiskop  af  Reims,  f 882.  Til  Clo- 
vis’ Navn  knytter  sig  et  andet  Sagn.  En  af  hans  Mænd 
ved  Navn  Laincetus  var  bleven  syg  af  en  Byld  paa 
Halsen.  Kongen  drømte  da,  at  han  berørte  denne 
Byld  med  sin  Haand,  og  da  han  vaagnede,  gjorde 
han  efter  Drømmen,  hvorved  den  Syge  virkelig  blev 
rask.  Den  senere  Folketro  blandede  nu  disse  to  Sagn 
sammen,  og  lavede  ud  deraf  den  Historie,  at  Clovis 
var  ved  sin  Kroning  bleven  salvet  med  den  hellige 
Olie  i Reims;  i Kraft  af  denne  hellige  Handling 

(sacre)  havde  han  af  Gud  faaet  den  Gave:  ved  Haands- 
paalæggelse  at  kunne  helbrede  Syge,  lidende  af  Hals- 
bylder, og  denne  Undergave  var  ogsaa  tildelt  de  føl- 
gende franske  Konger,  naar  de  af  Erkebiskoppen  i 
Reims,  det  franske  Præsteskabs  Primas,  salvedes  med 
den  hellige  Olie  og  kronedes  i Domkirken.  Olien 
blev  opbevaret  i Kirken  St.  Rémy,  og  een  Draabe  i 
Forbindelse  med  anden  almindelig  Kirke-Salve  var  til- 
strækkelig. Vi  genfinder  her  den  gamle  Tro  fra  Mid- 
delhavs- Landene  og  Østerland,  vedligeholdt  gennem 
Folketraditionen,  Synagogen  og  Kirken  i Aarhundre- 
der,  at  der  under  den  hellige  Handling  gennem  Haan- 
den og  Olien  tilføres  Personer  og  Ting  en  guddom- 
melig Kraft  (se  ovenfor  S.  22).  Oprindelig  blev  ved 
Kongernes  Salving  kun  Hovedet  berørt,  senere  ogsaa 
Brystet,  Skuldrene,  Albu- Hulerne,  det  Indvendige  af 
Hænderne  og  Ryggen  mellem  Skulderbladene.  Der- 
efter fulgte  Kroningen.  Dronningerne  blev  kun  kro- 
nede. De  gamle  Billeder  viser  iøvrigt  forskellige  Stil- 
linger af  Hænderne,  naar  Kongen  berører  de  Syge: 
paa  enkelte  berører  Kongen  med  fuld  Haand  den 
Syges  Underkæbe,  paa  andre  lægger  han  begge  sine 
Hænder  forfra  om  Nakken  paa  den  Syge;  paa  andre 
er  det,  som  om  han  velsignende  berørte  Panden 
med  Spidsen  af  Fingeren.  Det  blev  Skik,  at  den 
franske  Konge  som  rex  christianissimus  eller  »den 
meget  kristelige  Konge«,  le  roi  trés  chrétien,  Dagen 
efter  sin  Salving  og  Kroning  med  Haandspaalæg- 
gelse  berørte  særlig  de  Syge,  som  led  af  Hals- Svul- 
ster, og  denne  Akt  (le  toucher  royal)  med  formentlig 

gunstigt  Resultat  galdt  i Befolkningens  Øine  som 
Guds  Stadfæstelse  af  Kroningen. 

Hertil  er  nu  at  bemærke,  at  Clovis  blev  ikke  sal- 
vet og  kronet  til  Konge  i Reims  496,  men  døbt  og 
konfirmeret  (se  ovenfor  S.  47).  Selve  Spørgsmaalet 
om  Tiden  for  Indførelse  af  Kroning  og  Salving  blandt 
Europas  Fyrster  er  meget  vanskeligt  at  besvare.  Det 
er  rimeligt,  at  Pipin  er  bleven  salvet  og  kronet  Aar 
752  af  Erkebiskop  Bonifacius  af  Mainz,  og  det  er 
sikkert,  at  hans  Søn  Carl  den  Store  1 Juledag  800 
blev  salvet  og  kronet  af  Pave  Leo  3 i St.  Peters  Ba- 
silika i Rom.  Fra  nu  af  blev  den  tidligere  Kroning 
forbundet  med  Salving. 

Det  første  sikkre  Exempel  paa  overnaturlig  Helbre- 
delse ved  Haandspaalæggelse  af  franske  Konger  for- 
tælles af  Munken  Helgard,  som  døde  omtrent  1040, 
om  Hugo  Capets  Søn  Robert  den  Fromme  (996 — 
1031);  Kong  Robert  tog  sig  efter  Jesu  Forbillede 
meget  af  de  Spedalske  (leprosi),  et  Ord,  som  efter 
Datidens  Sprogbrug  kan  forstaaes  om  Syge  med  al- 
skens Udslet  og  Saar;  han  kyssede  de  Syges  Hæn- 
der og  gav  dem  Penge,  og  Guds  Kraft  viste  sig  i 
ham  saa  stor,  at  han  helbredte  Syge  ved  Haands- 
paalæggelse  og  ved  at  gøre  Korsets  Tegn  over  dem. 
Guilbert,  Abbed  i Nogent,  f 1124,  fortæller,  at  Kong 
Filip  1 (1061  — 1108)  besad  denne  Undergave,  men 
at  han  mistede  den  ved  en  Brøde,  hvorimod  hans 
Søn  Ludvig  6 (1108 — 37),  som  dog  ikke  var  salvet 
og  kronet  i Reims,  besad  den.  Til  denne  Konge 
strømmede  ogsaa  Skarer  af  Syge,  som  havde  Bylder 
paa  Halsen  (scrofas  circa  jugulum)  eller  Sygdom  an- 

detsteds  paa  Legemet.  Han  gjorde  Korsets  Tegn  over 
det  syge  Sted,  lagde  Hænderne  derpaa  og  helbredte 
dem.  Med  Halsbylder  mentes  baade  Forstørrelse  af 
Skjoldbrusk-Kirtlen  (strumæ),  tuberkuløse  Kirtelsvul- 
ster (scrofulæ,  escrolles,  écrouelles)  og  Bylder  i Svæl- 
get. Denne  Sygdom,  som  saaledes  helbredtes  af  Kon- 
gerne, kaldtes  »den  kongelige  Sygdom«,  morbus  re- 
gius,  le  mal  royal,  the  Kings  evyl.  Underligt  nok  be- 
tyder morbus  regius  hos  de  latinske  klassiske  For- 
fattere: Gulsot,  uvist,  af  hvilken  Grund. 

Men  Folketroen  i Frankrig  udledte  ogsaa  den  kon- 
gelige Helbredelse  fra  en  anden  Haand:  den  hellige 
Markolfus,  le  saint  Marcoul,  som  bad  for  Kongen, 
naar  denne  helbredte  ved  Haandspaalæggelse.  Mar- 
kolfus var  en  nordfransk  Helgen,  f 5 58,  som  i levende 
Live  havde  helbredet  Patienter  med  skrofuløse  Svul- 
ster og  Udslet,  og  hvis  Been  hvilede  i Klosterkirken 
i Corbigny,  grundlagt  omtrent  Aar  900,  ved  Laon  i 
det  nordøstlige  Frankrig.  Denne  Helgen  mentes  ved 
sine  Forbønner  at  støtte  Helbredelsen  af  saadanne 
Syge.  Kong  Ludvig  9,  den  Hellige,  (1226 — 70)  var 
ved  sin  Thronbestigelse  kun  tolv  Aar  gammel.  Da 
han  ti  Aar  senere  i Aaret  12^6  blev  salvet  og  kronet 
i den  nuværende  Spidsbue-Kirke  Notre  Dame  i Reims, 
foretog  han  sig  nogle  Dage  senere  en  Valfart  til 
Corbigny  for  at  holde  ni  Dages  Andagt  ved  Markol- 
fus’ Grav.  Her  samledes  mange  Syge  om  ham.  Kon- 
gen knælte  da  ned  foran  Altret,  bad  for  dem  og  be- 
rørte dem  derefter  paa  det  syge  Sted,  idet  han  gjorde 
Korsets  Tegn  over  dem  og  sagde:  tangit  te  rex,  Deus 
te  sanat  (Kongen  berører  dig,  Gud  helbreder  dig). 

Derpaa  omfavnede  og  kyssede  han  dem,  lod  dem  op- 
holde sig  nogle  Dage  ved  Hoffet  og  sendte  dem  hjem 
med  Reisepenge.  Siden  hans  Tid  blev  det  Skik,  at 
de  franske  Konger  efter  deres  Kroning  foretog  Val- 
farten til  Corbigny  og  derefter  helbredte  de  Syge. 
Før  Helbredelses-Akten  maatte  Kongen  forberede  sig 
ved  Bøn  og  Faste,  ved  at  aflægge  Skriftemaal  og 
modtage  Syndsforladelse,  dernæst  ved  at  overvære 
Messen  (Offringen  af  Jesu  Legeme  og  Blod)  og  ved 
at  nyde  Nadveren.  Først  saaledes,  efter  ved  Kirkens 
Hjælp  at  være  renset  for  menneskelig  Skrøbelighed, 
turde  han  som  Guds  Redskab  berøre  de  Syge  og 
vente  Held.  Efter  Berøringen  vaskede  han  sine  Hæn- 
der, og  dette  Vand  blev  givet  til  de  Syge,  som  drak 
det  eller  badede  det  syge  Sted  dermed.  Naar  Hel- 
bredelsen alligevel  ikke  altid  lykkedes,  undskyldte 
man  sig  med,  at  Kongen  ikke  havde  bedet  nok  eller 
skriftet  tilstrækkeligt,  eller  at  den  Syge  ikke  var  »i 
Naadestanden«.  Troen  har  altid  en  aaben  Dør  ved 
saadanne  Vanskeligheder.  Da  Capetingernes  ældre 
Linie  uddøde  med  Carl  4 (1 322 — 28),  kom  Huset  Valois 
paa  Thronen  med  Fi  lip  6 (1 328— 50).  Han  skal  have 
berørt  c.  1500  Syge,  saaledes  at  de  mente  at  have 
Ret,  som  nægtede  Arveligheden  af  Gaven,  men  tilskrev 
den  til  Salvingen  og  den  hellige  Marcoul’s  Forbøn. 

England.  Det  er  uvist,  naar  den  første  engelske 
Konge  er  salvet  og  kronet,  men  det  synes  at  være  et 
Laan  fra  Frankrig  og  Fastlandet.  Edvard  Confessor 
0:  Bekenderen,  den  Hellige  (1042 — 66)  nævnes  som  den 
første  Konge,  der  her  helbredte  Syge  paa  underfuld 


Vis.  Han  levede  afholdende  som  en  Munk,  i Bøn  og 
i Faste,  og  mentes  derfor  at  være  skikket  til  at  hel- 
brede paa  overnaturlig  Maade.  En  Levnedsbeskrivelse 


af  ham,  forfattet  af  en  Munk  i Westminster  ved 
Tiden  1066—74,  fortæller,  at  han  som  ung  i Frankrig 
ofte  helbredte  ved  Haandspaalæggelse.  Følgende  Ex- 
empel  er  fra  hans  senere  Aar  i England.  En  Kvinde 

led  af  Halssvulster  saaledes,  at  hendes  Ansigt  og- 
saa  var  skæmmet  deraf,  og  Saarene  udbredte  en  uli- 
delig Stank.  Ledet  af  en  Drøm  gik  hun  til  Kongen, 
som  modtog  hende  venligt  og  med  egen  Haand 
vaskede  Saarene,  løsnede  Skorpen  og  borttog  de  der 
sig  befindende  Maddiker  med  Materie  og  Blod.  Han 
underholdt  hende  ved  sit  Hof,  indtil  hun  blev  rask. 
Omend  der  her  ikke  foreligger  noget  egentlig  Mi- 
rakel, blev  det  dog  af  Samtiden  opfattet  som  en  un- 
derfuld Helbredelse  ved  Haandspaalægning.  Edvard 
døde  barnløs  1066,  og  det  synes,  som  om  det  nor- 
manniske Kongehus,  der  nu  kom  paa  Thronen,  ikke 
har  anvendt  Haandspaalæggelse.  Men  med  Henrik  2 
(1154 — 89)  af  Plantagenet  eller  Anjou  begynder  atter 
de  underfulde  Helbredelser,  og  the  royal  touch  an- 
saaes  nu  i Fremtiden  som  en  Sær-Ret  for  de  engel- 
ske og  franske  Konger.  For  at  rivalisere  med  Frank- 
rig kom  den  Legende  i Omløb,  at  den  hellige  Jomfru 
havde  aabenbaret  sig  for  den  hellige  Thomas  af  Be- 
cket,  Erkebiskop  af  Canterbury,  dræbt  1170,  og  givet 
ham  en  Flaske  med  Olie,  som  i Fremtiden  blev  brugt 
ved  de  engelske  Kongers  Salving  og  Kroning  i West- 
minster.1)  Edvard  3 (1327 — 77)  berørte  4 — 500  Syge 
om  Aaret.  Efter  at  Englænderne  i det  15de  Aarhun- 
drede  havde  erobret  en  stor  Del  af  Frankrig,  og  efterat 
Henrik  6 var  bleven  kronet  i Paris  1431  som  Konge 
af  Frankrig,  førte  de  engelske  Konger  i lang  Tid  denne 
Titel.  Dette  sees  bl.  A.  ogsaa  paa  den  »Angel«  (Guld- 
mønt med  Englen  Mikael,  der  nedstøder  Dragen), 

')  Nogle  mener,  at  Edvard  2 (1307—27)  var  den  første  engelske 
Konge,  som  blev  salvet. 

som  Edvard  4 (1461 — 83)  indførte  1470  som  Gave 
til  de  Syge  efter  Haandspaalæggelsen,  og  som  disse 
derefter  bar  som  en  Amulet  om  Halsen  til  Forebyg- 
gelse af  Sygdommens  Tilbagefald.  Til  denne  »Angel« 
sigter  Shakspeare  (f  1616)  i Macbeth  IV.  3,  dér,  hvor 
Malcolm  og  MacdufT  taler  om  Kongens  Helbredelser: 

Hvorledes  han  bevæger  Himlen,  veed 
han  selv  vel  bedst.  Men  svart  hjemsøgte  Folk 
med  Svulst  og  Bylder,  ynkeligt  at  see, 
og  til  Fortvivlelse  for  Lægens  Kunst 
helbreder  han,  idet  han  hænger  dem 
en  Guldmønt  med  andægtig  Bøn  om  Halsen. 

Man  siger,  at  hans  Eftermand  paa  Thronen 
skal  arve  denne  Lægekunstens  Gave. 

(Lembckes  Oversættelse.) 

Shakspeare  har  paa  sædvanlig  uhistorisk  Vis  over- 
ført sin  Tids  Skik  og  Brug  i England  til  den  skotske 
Konge  Duncan,  som  sættes  til  Aar  1050. 

Men  ogsaa  andre  kunde  helbrede  paa  underfuld 
Vis.  Kongerne  af  Castilien  havde  en  gammel  Sær-Ret 
til  at  uddrive  Djævle,  Kongerne  af  Ungarn  til  at  hel- 
brede Gulsot  (morbus  regius  S.  50).  Greverne  af  Habs- 
burg  og  de  senere  Keisere  af  Østrig  kunde  læge 
Halssvulster,  naar  de  med  egen  Haand  gav  den  Syge 
en  Drik  Vand,  og  ved  at  kysse  en  Stum  kunde  de 
løse  hans  Tunges  Baand.  Ligesaa  kunde  i Frankrig 
den  ældste  Søn  af  Greverne  af  Chateauroux  i Bour- 
gogne læge  Halssvulster  ved  et  Bæger  Vand  fra  en 
Brønd,  som  laae  i disse  Herrers  Gebeet,  tætved  hvil- 
ken der  hvilede  Helgenbeen.  Men  den,  som  vilde  gøre 
saadanne  Undere,  maatte  i tre  Dage  leve  afholdende, 
bede  og  faste  og  foretage  Helbredelsen  i den  hellige 
Treenigheds  Navn.  Ogsaa  udenfor  Fyrsterne  og  de 

Adelige  fandtes  denne  Kraft.  I Frankrig  kunde  den 
7de  Dreng  i Rækken  af  samme  Forældre,  uden  at 
nogen  Pige  var  født  imellem,  helbrede  ved  Haands- 
paalæggelse.  Tilmed  skulde  han  paa  sit  Legeme  have 
flere  mystiske  Tegn  som  et  Hjerte,  et  Kors  eller  se- 
nere den  bourbonske  Lillie  (fleur  de  lis)  — saadanne 
Tegn,  som  nok  med  god  Villie  kan  findes  paa  ethvert 
menneskeligt  Legeme.  En  saadan  Dreng  kaldtes  en 
Marcou  efter  le  saint  Marcoul  i Corbigny  og  kunde 
i afsides  Egne  vinde  stor  Berømmelse  og  tjene  mange 
Penge.  Ligesaa  kunde  man  helbredes  for  Halssvul- 
ster, naar  man  kunde  faa  en  ung  Pige  og  virkelig 
Jomfru  til  fastende  og  nøgen  at  træde  hen  til  den 
Syge  og  berøre  Svulsten  eller  Saaret,  idet  hun  sagde 
Formularen:  Negat  Apoilo,  pestem  posse  recrudescere, 
quam  virgo  restringat  0:  »Apolio  siger,  at  den  Syg- 
dom, som  en  nøgen  Jomfru  har  betvunget,  kan  ikke 
bryde  frem  igen.«  — Vi  seer  iøvrigt  af  alle  disse 
Sygehistorier,  at  strumæ  og  scrofulæ  har  været  tem- 
melig udbredte  i Landene  paa  den  Tid. 

Tyskland.  En  over  hele  Jorden  udbredt  Skik  er  det 
at  søge  Oplysninger  om  skjulte  Ting  hos  de  Døde. 
Saaledes  ogsaa  at  spørge  Liget  af  den  Dræbte  om 
Navnet  paa  Drabsmanden.  Dette  fandt  Sted  ved  Baare- 
prøven.  Man  førte  den  formentlige  Drabsmand  hen 
til  Baaren,  hvorpaa  den  Dræbte  laae.  Her  maatte  han 
fremsige  Fadervor,  Ave  Marie  og  Troesbekendelsen 
fem  Gange.  Derpaa  lagde  han  sin  høire  Haand  paa 
Ligets  Bryst,  og  maatte  sværge,  at  han  var  uskyldig. 
Hvis  det  nu  viste  sig,  at  Saarene  begyndte  at  bløde, 

erklæredes  han  for  skyldig.  — Den  gamle  Helbredelse 
ved  Berøring  med  Foden  kendes  bestandig.  Da  St. 
Veitsdandsen  optraadte  epidemisk  i Limburg  i Aaret 
1374,  gik  hellige  Mænd  henover  de  Syges  Legemer 
og  helbredte  flere  paa  denne  Maade.  — Eller  man  an- 
vendte som  Helbredelses-Middel  Berøring  med  et  Lig 
med  Anmodning  om,  at  den  Døde  vilde  tage  Syg- 
dommen med  sig  i Graven.  Ligesaa  brugte  man  den 
af  Plinius  omtalte  Kur:  Berøring  med  Fingeren  af  en 
hængt  Tyv  eller  Fingre  af  eller  hele  Liget  af  udøbte 
Børn. 

Om  den  hellige  Hubert,  Biskop  i Luttich,  f 727, 
Skov-Eneboer  og  Jægernes  Skyts-Helgen,  fortælles,  at 
St.  Petrus  havde  givet  ham  Nøglen  til  at  uddrive 
Djævle  af  Besatte  og  at  helbrede  dem,  der  var  bidt 
af  gale  Hunde  (Huberts-Nøglen).  Et  Billede  fra  et 
Haandskrift  af  Hubert  le  Prouvost  af  1462  forestiller 
denne  Hellige  staaende  ved  et  Alter  og  læggende  sin 
Haand  paa  en  helbredt  Besat,  medens  en  lille  Djævel 
søger  at  komme  ud  af  Vinduet  (Fig.  6). 

1 Norden  gjorde  man  om  Vinter-Aftnerne  Løfter 
ved  Bragebægret.  Sonegalten  blev  ført  frem,  og  Mæn- 
dene  lagde  deres  Hænder  paa  den  til  Bekræftelse 
af  Løftet.  — Efter  den  ældre  Edda,  som  maaske  er 
samlet  af  Præsten  Sæmund,  *j*  1133  paa  Island,  for- 
tælles i Sangen  om  Sigdrive  (Brynhilde),  at  Sigurd 
P'afnersbane  rider  gennem  Ilden  til  Skjoldborgen  og 
taler  med  Sigdrive.  Strax  i Begyndelsen  beder  hun 
til  Guderne:  »Giv  os  to  Ædlinge  Ord  og  Mandevid 
og  lægende  Haand«.  Denne  Lægekraft  tænktes  i hine 

Tider  gerne  blandet  med  en  overnaturlig  Kraft.  I den 
ældre  Edda  siger  Odin  i »den  Høies  Tale«:  »Det 
kan  jeg,  som  Mændenes  Sønner  maa  kende,  naar  de 


Fig.  6.  Den  hellige  Hubertus  uddriver  Djævlen.  Miniatur  fra 
c.  1462  i Nationalbibliotheket  i Paris.  — Paul  Richer, 

L’Art  et  la  Médecine,  Side  33. 

vil  leve  som  Læger«.  Det  var  naturligt,  at  Kongen 
og  Stormænd  i gamle  Tider  ved  Siden  af  den  anden 
Kundskab,  som  de  var  oplærte  i,  ogsaa  forstod  sig 
paa  Lægekunst,  og  navnlig  paa  at  helbrede  Saar.  Om 
Kong  Olaf  den  Hellige,  som  faldt  ved  Stiklestad  i 
Aaret  1030,  fortælles  i Heimskringla  (af  Snorre  Stur- 

lessøn,  f 1241  paa  Island),  at  en  af  Kongens  Mænd 
ved  Navn  Eigil  var  bleven  syg,  men  at  Kong  Olaf 
gik  til  ham,  lagde  sine  Hænder  paa  hans  Side  dér, 
hvor  Værken  var,  og  strax  ophørte  al  Smerte,  og  det 
blev  bedre  med  Eigil.  En  anden  Undergerning  fortælles 
saaledes:  Medens  Kong  Olaf  opholdt  sig  i Garderige 
(det  vestlige  Rusland),  skete  det,  at  en  anseet  Enkes 
Søn  blev  syg  af  en  Byld  i Halsen,  saaat  han  ikke 
kunde  faa  Mad  ned.  Moderen  henvendte  sig  til  Kong 
Olaf,  der  var  bekendt  som  lægekyndig.  Kongen  følte 
da  med  Hænderne  udvendig  paa  Drengens  Hals,  og 
trykkede  saalænge  paa  Bylden,  indtil  Drengen  bevæ- 
gede Munden.  Derpaa  tog  Kongen  Brød,  brød  det  i 
Stykker  og  lagde  dem  i Korsform  i sin  Haand;  lagde 
dem  i Munden  paa  Drengen  og  lod  ham  synke  det. 
Fra  det  Øieblik  af  ophørte  al  Smerte  i Bylden,  og  faa 
Dage  efter  var  Drengen  rask.  Denne  simple  Ting,  at 
Kongens  Haand  havde  været  saa  heldig  at  trykke  Hul 
paa  Bylden,  blev  opfattet  som  et  Jærtegn.  Som  en 
Efterklang  af  denne  Konges  Hellighed  maa  det  vel 
ogsaa  betragtes,  som  fortælles  om  hans  Søn  Magnus 
den  Gode,  at,  da  denne  Konge  efter  Seiren  over  Ven- 
derne 1043  paa  Lyrskovshede  N.  V.  for  Slesvig  vilde 
skaffe  sig  gode  Saarlæger  til  at  forbinde  sine  Folk, 
strøg  han  tolv  Mænd  i det  flade  af  Hænderne,  og 
disse  blev  senere  udmærkede  Læger.  — Om  Abbed 
Vilhelm,  en  from  og  forstandig  Munk  af  fransk  ade- 
lig Æt,  indkaldt  1165  til  Nordsjælland  af  Biskop  Ab- 
salon og  død  1203,  fortælles,  at  en  Cistercienser- 
Munk  i Esrom-Kloster  led  af  Brystsyge,  hvorfor  han 
henvendte  sig  til  Abbed  Vilhelm  i Æbelholt  Kloster, 

en  Mil  Vest  for  Hillerød,  med  Bøn,  om  han  vilde 
lægge  sin  Haand  paa  hans  Strube.  Dette  gjorde  Vil- 
helm, idet  han  slog  Korsets  Tegn  over  Halsen  og 
sagde:  »Guds  Søn  helbrede  dig«.  Strax  følte  den  Syge 
sig  bedre:  Brystets  og  Strubens  Luftveje  udvidede 
sig,  han  fik  sin  Stemme  igen  og  blev  helbredet.  Paa 
en  Reise  i Alperne  kom  Vilhelms  Tjeners  Hest  til 
Skade  med  Foden  i nogle  Klipper  og  kunde  ikke 
gaae  længere.  Vilhelm  bad  da  til  Gud,  strøg  med  sin 
Haand  henover  Hestens  Fod,  og  helbredte  den,  saaat 
den  atter  kunde  gaae. 


DEN  NYERE  TID 

indledes  med  den  italienske  Renæssance  0:  med  Gen- 
fødelsen af  Videnskab,  Digtning  og  Kunst  paa  Anti- 
kens  Grundlag.  Menneske-Aanden  frigør  sig  for  mange 
overleverede  Anskuelser.  De  store  geografiske  Opda- 
gelser giver  videre  Horizont  og  forener  sig  med  Sand- 
heds-Søgen og  Friheds-Bestræbelser  paa  alle  Livets 
Omraader.  Naturvidenskaben  med  de  exakte  Forsøg 
baner  sig  Vej.  Kemi  træder  i Stedet  for  Alkymi,  Astro- 
nomien afløser  Astrologien,  Mathematik  og  Ingeniør- 
videnskab træder  i Stedet  for  pythagoræiske  Talspe- 
kulationer og  Besværgen  af  Naturaanderne,  den  frie 
Tanke  og  Filosofien  afløser  skolastisk  Kirkelære.  Læge- 
videnskaben med  dens  mange  Forgreninger  baner  sig 
Vei  til  sin  nuværende  omfangsrige  Stilling. 

Men  alt  Saadant  skeer  ikke  med  eet  Slag.  Megen 
gammel  Fordummelse  og  Overtro  vedbliver  endnu. 


6o 


Man  holdt  derfor  fast  paa  Mirakel-Troen  ved  døde 
og  levende  Helgene,  og  man  søgte  til  den  kongelige 
Haandspaalæggelse.  Denne  Ceremoni  var  efterhaan- 
den  bleven  omgiven  med  en  Deel  ydre  Pomp.  Den 
fandt  gerne  Sted  fire  Gange  aarlig:  ved  Paaske,  Pintse, 
Allehelgen  og  Jul  i Formiddags-Timerne  mellem  Kl. 
8 — 12,  og  holdtes  efter  Aarstiderne  i fri  Luft,  i et  aabent 
Galleri,  i et  Orangeri-Hus  eller  i en  lukket  Sal.  Store 
Skarer  fra  de  omgivende  Lande  kunde  da  strømme 
sammen  til  Kongen.  1 Italien  og  Spanien  var  ikke 
alene  Rygtet  om  den  franske  Konges  vidunderlige 
Helbredelser  naaet  hen,  men  Carl  8 havde  selv  under 
sit  Krigstog  i Italien  1495  helbredet  flere  Syge  ved 
Haandspaalægning,  ligesaa  Frants  1 under  sit  Fangen- 
skab i Madrid  1525 — 26.  Den  franske  Læge  Laurens 
ved  Aar  1600  siger,  at  der  aarlig  kom  omtrent  500 
Spaniere  til  den  franske  Konge.  Naar  alle  disse  Syge 
var  samlede,  undersøgte  Kongens  Læger  dem  først 
for  at  overbevise  sig  om,  at  de  virkelig  trængte  til 
Berøring  af  den  kongelige  Haand,  og  at  de  ingen 
Dolke  eller  Mordvaaben  bar  skjult  hos  sig.  Dernæst 
blev  de  ordnede  i to  Rækker  med  en  mellemløbende 
Gang:  Spanierne  øverst  og  Franskmændene  sidst. 
Efter  Dagen  i Forvejen  og  samme  Morgen  at  have 
forberedt  sig  ved  de  sædvanlige  gudelige  Øvelser  (S. 
51)  traadte  Kongen  ind,  berørte  de  Syge,  hvorefter 
de  af  hans  Almisse-Uddeler  modtog  en  Reisepenge, 
uden  at  de  dog  knyttede  nogen  Hellighed  dertil,  saa- 
ledes  som  det  skete  ved  den  engelske  »AngeD.  Naar 
Kongen  havde  gaaet  Rækken  igennem,  rakte  den 
øverste  Kammerherre  ham  Vaskevand  og  Servietter 

til  Aftørring,  gennemtrængte  af  Vin  og  vellugtende 
Vande. 

Henrik  4,  oprindelig  Protestant  (Huguenot),  gik 
over  til  den  katolske  Kirke  i Saint  Denis  den  25  Juli 
1595  og  lod  sig  derpaa  salve  og  krone,  ikke  i Reims, 
da  Guiserne  havde  besat  disse  Egne,  men  i Notre- 
Dame  i Chartres  S.  V.  for  Paris  og  med  en  anden 
hellig  Olie  den  27  Februar  1594.  Paris  aabnede  da 

sine  Porte  for  ham  den  22  Marts  1594,  og  han  be- 
viste sin  kongelige  Ret  ved  strax  med  sine  salvede 

Hænder  at  berøre  omtrent  600  Syge,  hvoraf  flere 

blev  helbredte.  Huset  Bourbon  havde  altsaa  nu  afløst 
Valois.  Henrik  4 var  ogsaa  den  første  Konge,  som  siden 
Ludvig  den  Hellige  (f  1270)  ikke  foretog  nogen  Val- 
fart til  Saint  Marcoul  i Corbigny.  Trods  disse  Af- 
vigelser fra  Reglen  kunde  Henrik  4 helbrede  indtil 
1500  Syge  i een  Séance,  saaat  man  nu  blev  tilbøjelig 
til  at  troe,  at  Undergaven  var  knyttet  til  den  konge- 
lige salvede  Haand  og  ikke  særlig  til  Olien  i Reims 
og  den  hellige  Marcoul.  Den  nævnte  André  du  Lau- 
rens, Livlæge  hos  Henrik  4,  har  i sin  Bog:  De  mira- 
bili  strumas  sanandi  vi  etc,  Paris  1609,  blandt  Andet 
beskrevet,  hvorledes  denne  Konge  helbreder  ved 
Haandspaalægning.  Efter  at  have  fortalt,  hvorledes 
de  Syge  ordnes,  fortsætter  han:  »Alle  de  Syge  falder 
nu  paa  Knæ,  holder  deres  Hænder  foldede  og  løfter 
dem  op  mod  Himlen,  idet  de  gør  stærke  Bønner  og 
Paakaldelser.  De  kaster  sig  for  Hans  Majestæts  Fød- 
der, idet  de  venter,  at  han  skal  give  dem  det  gud- 
dommelige Middel  til  deres  Helbredelse.  Naar  de  Alle 
da  er  ordnede  i to  Rækker,  træder  Kongen  ind, 

brændende  af  den  kongelige  Kærligheds  lid  og  med 
det  ydmyge  Hjerte.  Han  ledsages  af  Prindserne  af 


Blodet,  af  de  første  Prælater  af  den  romerske  Kirke 
og  af  Stor-Almisseuddeleren.  Han  begynder  Hand- 
lingen med  en  Bøn  til  Gud.  Den  første  Livlæge 
staaer  bagved  Rækken  af  de  Syge  og  tager  med  sin 
Haand  om  Hovedet  paa  enhver  af  de  Skrofuløse  bag- 

fra,  idet  han  holder  det  frem  for  Kongen.  Denne 
aabner  sin  helbredende  Haand,  berører  først  Ansigtet 
ovenfra  nedefter  og  derefter  paa  Tvers  i Form  af  et 
Kors,  idet  han  udtaler  de  Ord,  som  bevirker  den 
himmelske  og  guddommelige  Helbredelse:  le  Roy  te 
touche,  et  Dieu  te  guarit  (Kongen  berører  dig,  og 
Gud  helbreder  dig).  Han  føier  dertil  i samme  Øie- 
blik  Korsets  Tegn.  Han  gør  det  Samme  ved  de  andre 
i Rækken  og  siger  Farvel  til  de  Syge,  efter  som  de 
er  bievne  berørte  og  har  faaet  en  Almisse.«  Man 
mærker  gennem  disse  Ord  baade  Laurens’  religiøse 
Overbevisning,  Ærbødigheden  overfor  Kongen  og  den 
naive  Tro  paa  den  kongelige  Haands  Undergave.  Han 
føier  til,  at  i nogle  Tilfælde  er  »meget  stærke  Smerter 
derved  bievne  mildnede,  i andre  Tilfælde  er  Saarene 
bievne  tørre,  Bylderne  lidt  efter  lidt  bievne  formind- 
skede, saaledes  at  i Løbet  af  faa  Dage  — vidunder- 
ligt at  sige  — er  mere  end  500  af  disse  1000  Syge 
bievne  fuldkomment  helbredte«.  Mangen  lægekyndig 
Læser  vil  her  spørge:  hvad  ligger  der  bagved?  hvilke 
af  vore  nu  kendte  Sygdomme  har  disse  Patienter  egentlig 
lidt  af?  Angaaende  Sygdommen  siger  Laurens  i 2den 
Bog,  at  les  écrouelles  er  en  arvelig  og  smitsom  Sygdom 
særlig  i sin  ondartede  Form  med  væskende  Bylder, 
og  at  den  begynder  at  udbrede  sig  som  en  Folke- 
sygdom i Frankrig.  Angaaende  Behandlingen  tilraader 
han  Luft-Kur,  streng  Diæt,  Anvendelse  af  Mineral- 
vande, Brug  af  Renselsesmidler  som  spanske  Fluer  og 
Brændejern  paa  Nakken  og  paa  Panden,  Omslag,  Salver, 
Plaster,  Olie  og  Balsamer  paa  det  smertende  Sted.  Des- 
uden Fjernelse  med  Kniven  (bistouri)  og  Destruktion  af 

de  syge  Dele  ved  Ætsmidler.  Endelig  den  kongelige 
Haandspaalægning,  »som  er  de  Skrofuløses  største  Haab 
og  det  sande  Helbredelses-Middel  for  dem«.  Ogsaa  Jean 
Tagault  havde  i sin  »Kirurgi«  af  1563  sagt:  »Altid 
vover  jeg  at  forsikkre,  at  den  meget  kristelige  Konge 
af  Frankrig  helbreder  les  scrofuleux  et  malades  des 
écrouelles  alene  ved  at  berøre  dem  med  Haanden.« 

Ludvig  1 3 (1610 — 43)  var  ved  sin  Faders  Mord 
kun  en  niaarig  Dreng,  men  denne  Barnekonge  maatte 
ved  den  følgende  Allehelgenfest  berøre  8 — 900  Syge 
med  Saar  paa  Halsen  og  Kirtelsvulster.  Ceremonien 
varede  fra  Kl.  87* — 1 1 1/a.  Da  den  var  forbi,  spurgte 
Enkedronningen  Maria  af  Medici  Kongens  Skrifte- 
fader Cotton,  som  havde  været  tilstede,  hvorledes  det 
Hele  var  gaaet.  Han  svarede,  at  den  unge  Konge 
havde  opført  sig  vel.  Han  havde  strax  ligesom  sin 
Fader  løftet  Øinene  mod  Himlen,  og  havde  derpaa 
begyndt  at  berøre  de  Syge.  Efter  Berøringen  af  to 
eller  tre  havde  han  gjort  Mine  til  at  ville  aftørre  sin 
Haand,  men  han  havde  taget  sig  i det,  og  fuldført 
Ceremonien  omhyggeligt  og  smukt.  Hans  Læge  Héro- 
ard,  som  ogsaa  var  tilstede,  siger  i sin  Dagbog,  at  den 
unge  Konge  kun  hvilte  sig  en  fire  Gange,  at  han  vel 
var  noget  bleg,  men  at  han  ikke  vilde  lade  noget 
Ildebefindende  komme  til  Syne,  ei  heller  forfriske  sig 
med  et  Stykke  Citron  i Vand,  som  blev  ham  rakt. 
Man  kan  ikke  fortænke  denne  unge  Konge  i,  at  han, 
da  han  kort  efter  Ceremoniens  Afslutning  gik  til  Mid- 
dagsbordet, følte  en  Del  Væmmelse  ved  Maden  efter 
Stanken  og  Synet  af  alle  disse  syge  Stakler. 

Det  var  naturligt,  at  Ludvig  14  (1643 — 1715))  den 

store  Konge,  maatte  føle  sig  opfordret  til  at  vise  de 
guddommelige  Kræfter  i den  kongelige  Haand  overfor 
de  Syge.  Hans  Kroning  foregik  med  sædvanlig  Pragt. 
1 Dagene  derefter  berørte  han  i Parken  ved  Klostret 
Corbigny  2600  Syge.  Da  han  aftørrede  Haanden  efter 
hver  Berøring  og  udførte  Ceremonien  med  megen 
Værdighed,  kan  han  neppe  have  berørt  mere  end  to 
Syge  i Minuttet  0:  120  Personer  i Timen  og  360  i 
tre  Timer.  I de  senere  Aar  kunde  han  føle  en  Del 
Træthed  ved  denne  Ceremoni,  og  da  han  led  meget 
af  Gigt,  blev  den  ofte  foretagen  i lukkede  Rum,  hvor 
han  generedes  betydeligt  ved  Stanken  fra  de  Syge.  1 
Aaret  1696  skal  han  have  berørt  over  2000  Syge, 
som,  fordelte  paa  Aarets  fire  Fester,  giver  500  Per- 
soner til  hver,  og  dette  har  været  det  Almindelige. 
Hertil  medgaaer  da  omtrent  fire  Timer.  Men  allerede 
nu  begyndte  der  at  hæve  sig  flere  Røster  imod  denne 
Skik  baade  blandt  Lærde  og  Lægfolk;  man  paastod, 
at  det  Hele  beroede  paa  Indbildning  (f.  Ex.  Joh.  Do- 
læus  i sin  Encyclopædia  chirurgica,  Frankfurt  a.  M. 
1679:  sola  imaginatione).  Dog  var  der  ogsaa  dem,  som 
fra  et  besindigt  Læge-Standpunkt  indrømmede  Sug- 
gestionens helbredende  Magt  paa  de  Syge:  Længslen 
efter  Helbredelsen,  Rensningen  af  Legemet  og  Saarene 
før  Afreisen  fra  Hjemmet  for  ikke  at  møde  altfor 
smudsig  for  Kongen,  selve  Reisen  frem  og  tilbage,  de 
nye  Indtryk,  Synet  af  Kongen  og  de  uvante  Omgivel- 
ser, Følelsen  af  den  kongelige  Haand  i Berøringens 
Øieblik,  Alt  dette  kan  have  givet  Impulser  i Retning 
af  Helbredelse.  Paa  denne  Tid  blev  Ceremonien  op- 
given  i England. 

Ludvig  15  (1715 — 74).  Man  kan  forstaae,  at  Kon- 
gens daarlige  Privatliv  maatte  bidrage  til  at  nedsætte 
den  kongelige  Haands  Ære  og  Kraft  hos  Mange.  Men 
den  store  Mængde  i de  fjerne  Provindser  vedblev  dog 
i ham  at  see  Guds  Salvede,  og  han  underkastede  sig 
de  sædvanlige  Bodsøvelser  og  gudelige  Ceremonier  før 
Helbredelses-Akten,  hvorved  han  for  en  Tid  blev  renset 
for  menneskelig  Skrøbelighed.  Ludvig  16(1774 — 92) 
foretog  ikke  Valfarten  til  Corbigny  under  Foregivende 
af,  at  Vejen  paa  Grund  af  Aarstiden  var  ufremkom- 
melig for  de  kongelige  Vogne.  Han  lod  den  hellige 
Markolfus'  Skrin  bringe  fra  Klostret  til  Reims,  og 
her  berørte  Kongen  i Dagene  efter  sin  Kroning  2400 
Syge.  En  satirisk  Meddelelse  fortalte,  at  af  dem 
blev  fem  helbredte!  Da  Ludvig  16  var  bleven  hen- 
rettet  i Aaret  1793,  havde  Tørklæder,  vædede  med 
hans  Blod,  helbredende  Kraft. 

Nu  kom  Revolutionen,  og  dens  Haand  gjorde 
Andet  end  at  helbrede  Halsbylder.  Den  hellige  Am- 
poule  i Reims  blev  ødelagt.  Napoleon  lod  sig  salve 
af  Pave  Pius  7 den  2den  December  1804  i Notre- 
Dame  i Paris,  men  han  satte  selv  Kronen  paa  sit 
Hoved.  Hans  Haand  beskæftigede  sig  heller  ikke  med 
underfulde  Helbredelser.  Ludvig  18  (1814—24)  re- 
gerede uden  at  foretage  nogen  touche  royale,  men 
Carl  10  (1824 — 30)  genoptog  Ceremonien.  Til  Held 
for  den  reaktionære  Konge  og  hans  Tilhængere  blev 
der  fortalt,  at  nogle  fromme  Borgere  i Reims  havde 
reddet  et  Glasskaar  med  nogen  Olie  af  la  sainte  am- 
poule,  og  Carl  10  blev  da  salvet  6g  kronet  med  fuld 
middelalderlig  Pomp  og  Pragt  i Domkirken  i Reims 

den  29  Mai  1825.  Den  69-aarige  Konge,  som  knæ- 
lende bøiede  Hovedet  dybt  ned  mod  Altargulvet,  var 
øjensynlig  meget  bevæget.  Den  næste  Dag  red  han 
paa  en  hvid  Hest  i Spidsen  for  et  langt  Tog  til  Cor- 
bigny,  holdt  Bøn  i Kapellet,  og  steg  derpaa  op  i 
Klostrets  store  Sal,  hvor  han  lagde  sin  Haand  paa 
121  Syge,  der  førtes  frem  af  to  saa  ansete  Mænd  som 
Kongens  Livlæge  Alimbert  og  hans  Livkirurg  Dupuy- 
tren.  Kongen  sagde  ved  denne  Lejlighed:  le  roi  te 
touche,  Dieu  te  guérisse!  (mærk  Ønskemaaden!)  Det 
var  sidste  Gang,  at  le  toucher  royal  fandt  Sted  i Frank- 
rig. Tiden  var  bleven  en  anden.  Men  le  saint  Mar- 
coul  virker  endnu  blandt  de  Troende  i Frankrig. 

Fra  det  øvrige  katolske  Europa  kan  omtales,  at 
den  katolske  Præst  Joh.  Josef  Gaszner,  f 1779,  op- 
traadte  som  Djævleuddriver  og  Undergører  i Bispe- 
dømmet Chur  og  vakte  Tilløb  fra  hele  Syd-Tyskland. 
Han  paaberaabte  sig  paa  Skriftord  som  Mark.  16  om 
de  Tegn,  der  bestandig  skal  følge  de  Troende  (se 
ovenfor  S.  31)  og  Hebr.  13  (Kristus  er  igaar  og  idag 
den  samme).  Flere  af  hans  Helbredelser  var  dog  af 
den  Art,  at  Biskoppen,  Keiser  Josef  2 (Chur  hørte 
dengang  under  Østrig)  og  den  romerske  Kurie  til- 
sidst  holdt  det  for  rigtigt  i Aaret  1776  at  standse 
hans  Virksomhed.  Den  store  Befolkning  hængte  dog 
ved  ham.  Denne  Tro  paa  underfulde  Helbredelser 
vedbliver  bestandig.  Endnu  i Schweiz  siger  man  om 
en  Mand:  »Er  hat  eine  gnarige  Hånd«,  naar  En  er 
dygtig  til  at  helbrede  med  Haandspaalæggelse.  I Frank- 
rig fandtes  under  Carl  10  (1824 — 30)  en  Prinds  Ho- 
henlohe,  som  paastod  at  stamme  ned  fra  de  gamle 

Carolinger,  og  som  mente  ved  Haandspaalæggelse  at 
kunne  helbrede  Sygdom.  Helbredelserne  i Lourdes 
siden  1858  (Emile  Zolas  bekendte  Fortælling  derom) 
og  i Valle  de  Pompeji  ved  Vesuv  siden  1876  er 
Vidnesbyrd  om  Suggestionens  Magt,  ligesom  de  tal- 
rige Helbredelser,  som  den  gamle  Huguenot  og  Jord- 
bruger Vignes  i Cevennerdalen  Vialas  fuldførte  efter 
Aar  1895  uden  Haandspaalægning,  alene  med  Or- 
dene: »Gaa  bort  i Fred,  og  vær  helbredet«  — og 
med  en  rørende  Enfoldighed  og  Uegennyttighed  efter 
Matth.  10,  8:  I har  modtaget  det  for  Intet,  giv  det  for 
Intet  (nemlig  Undergaven  til  Helbredelse). 

Uden  Forbindelse  med  Religionen  søgte  Schweizer- 
Lægen  Anton  Mesmer  ad  videnskabelig  Vei  at  be- 
grunde sin  Lære  om  den  dyriske  Magnetisme  som 
en  særlig  Kraft.  ’ Han  mente  som  flere  tidligere,  at 
det  menneskelige  Legeme  kunde  paavirkes  af  Him- 
mel-Legemerne, og  at  der  bestod  en  Vexelvirkning 
mellem  vort  Legeme  og  dets  Omgivelser  her  paa  Jor- 
den. Fremdeles:  at  der  fra  det  menneskelige  Legeme 
udgik  en  Kraft,  som  han  kaldte  dyrisk  Magnetisme, 
hvorved  Syge  kunde  helbredes.  Ved  Tanke  og  Villie 
kunde  denne  Kraft  gennem  Berøring  med  Haanden 
eller  ved  Ledere  af  Træ,  Glas  og  Jern  overføres  paa 
de  Syge  og  paa  livløse  Ting.  Han  begav  sig  til  Wien, 
hvor  han  vakte  megen  Opsigt,  men  da  det  viste  sig, 
at  hans  Helbredelse  af  en  blind  Pige  beroede  paa 
Bedrageri  (dog  ikke  fra  hans  Side),  maatte  han  1778 
forlade  Byen  og  begav  sig  til  Paris.  Her  strømmede 
Mange  til  ham.  Ved  at  stirre  paa  Patienterne  eller 
ved  at  bestryge  dem  med  Haanden  langsomt  og  stadig 

i samme  Retning  (ja  Berøring  var  ikke  engang  nød- 
vendig) opnaaede  han  store  Resultater.  Men  ved  flere 
andre  af  hans  Kure  forefaldt  voldsomme  Nervekriser 
med  dødelige  Udfald.  Den  franske  Regering  nedsatte 
en  Kommission  til  at  bedømme  hans  Praxis.  Dens 
Erklæring  gik  ham  imod:  den  mente,  at  de  fleste  af 
hans  Helbredelser  beroede  paa  Patienternes  Indbild- 
ningskraft og  Efterlignelseslyst,  og  at  flere  af  hans 
Kure  var  skadelige  for  Sundheden.  Mesmer  reiste  da 
til  England,  men  forlod  ogsaa  dette  Land  og  begav 
sig  tilbage  til  Tyskland.  Han  døde  ubemærket  af 
Verden  1815  i Meersburg  ved  Bodensøen.  Nu  er 
man  af  den  Mening,  at  den  dyriske  Magnetisme  ikke 
er  nogen  særegen  Kraft,  og  at  der  ikke  er  nogen 
Forskel  paa  den  Tilstand,  som  Mesmer  fremkaldte, 
og  paa  den  hypnotiske  Tilstand  eller  »magnetiske 
Søvn«,  som  Lægerne  kan  fremkalde  ad  anden  Vei. 

\ 

England.  Med  Henrik  7 (1485— 1 509)  besteg  Huset 
Tudor  den  engelske  Throne.  Paa  hans  Tid  foretoges 
den  kongelige  Berøring  (the  royal  touch)  af  de  med 
the  King’s  evil  beheftede  Personer  saaledes:  Kongen 
forberedte  sig  ved  Skriftemaal  og  Gudstjeneste,  der- 
paa  begav  han  sig  til  den  kongelige  Sal  og  satte  sig 
paa  Thronen  med  blottet  Hoved.  Derefter  oplæste 
hans  Kapellan  et  Officium  (the  office),  en  Samling 
af  Skriftord  og  Bønner;  naar  han  kom  til  de  be- 
kendte Jesu-Ord  i Mark.  16  om  de  Tegn,  der  skulde 
følge  de  Troende  (se  ovenfor  S.  31)  og  særlig:  at  de 
skal  kunne  helbrede  ved  Haandspaalæggelse,  blev  de 
Syge  førte  frem  foran  Kongen,  som  lagde  begge  sine 

Hænder  om  Nakken  og  Halsen  paa  dem,  idet  han 
sagde:  Tangit  te  rex,  Deus  te  sanat  (Kongen  berører 
dig,  Gud  helbreder  dig).  Erkebiskoppen  ved  Kongens 
Side  gav  dem  hver  en  Guldmønt.  Til  Slut  rakte  den 
øverste  Kammerherre  Kongen  Vaskevand  og  Haand- 
klæde,  hvorefter  Kongen  tog  Afsked  med  Forsamlin- 
gen. Det  nævnte  Office  eller  Ritual  blev  med  nogle 
Forandringer  brugt  af  de  efterfølgende  Konger  og 
Dronninger.  Det  kongelige  Mønt-Kabinet  i København 
har  en  saadan  Guldmønt  (»Angel«)  fra  Henrik  7des 
Tid  med  Billedet  af  Erkeenglen  Mikael,  som  ned- 
støder  Dragen  (Joh.  Aab.  12). — Reformationen  i Eng- 
land blev  gennemført  ved  Elisabeth,  1558 — 1603. 
Hun  fastsatte  Ordningen  af  den  protestantisk- episko- 
pale  eller  anglikanske  Kirke,  som  i Læren  er  refor- 
meert,  men  i Gudstjenestens  hele  ydre  Præg  halv- 
katolsk. Biskopperne  vedblev  ogsaa  at  have  stor  Magt, 
og  den  apostolske  Rækkefølge  gennem  Ordination 
ved  Haandspaalæggelse  eller  Forbindelsen  med  Rom 
paa  denne  Maade  blev  bevaret  (se  ovenfor  S.  43).  Nu 
indtraf  det  Mærkelige,  at  Elisabeth,  der  som  Dron- 
ning ikke  var  bleven  salvet,  og  som  Protestant  var 
»ude  af  Naadestanden«,  helbredte  lige  saa  godt  som 
de  tidligere  salvede  katolske  Konger.  Dette  gav  Folk 
noget  at  tænke  paa.  Skulde  Undergaven  altsaa  ligge 
alene  i Regentens  Haand  i Almindelighed?  Eller  — 
som  Katolikerne  mente  — i Korsets  Tegn,  som  Elisa- 
beth jo  brugte?  Eller  — skulde  Helbredelsen  ligge  i 
de  Syges  Indbildningskraft?  Vi  seer,  at  den  rette  Be- 
tragtning nu  mere  og  mere  begynder  at  arbeide  sig 
frem.  Elisabeth  selv  lagde  Vægten  paa,  at  det  var 

Gud,  som  gennem  hendes  Haand  helbredte  den  Syge. 
Derfor  satte  hun  paa  de  Mønter,  som  efter  Haands- 
paalæggelsen  blev  givne  til  de  Syge,  den  Indskrift: 
»Af  Herren  er  det  gjort,  og  det  er  underligt  for  vore 
øine«  (Ps.  1 1 8,  Matth.  21).  Senere  hen  maatte  man 
af  Sparsommeligheds-Hensyn  forandre  Guldmønten  til 
en  Sølvmønt,  og  tilsidst  faldt  denne  Pengegave  helt 
bort. 

Jakob  (James)  1,  1603—25,  Maria  Stuarts  og  Darn- 
leys  Søn,  blev  Stuarternes  Stamfader  paa  den  engel- 
ske Throne.  Han  havde  egentlig  Lyst  til  at  følge  sine 
skotske  Venners  Raad:  at  ophæve  denne  Berørings- 
Ceremoni,  men  hans  engelske  Raadgivere  satte  igen- 
nem, at  den  vedblev.  Skøndt  Salvingen  var  bleven 
afskaffet  i England  ved  Reformationen  under  Elisa- 
beth, strømmede  Folk  alligevel  til  the  royal  touch, 
da  man  mente,  at  Gaven  ogsaa  kunde  overføres  ved 
Kroningen.  Carl  1 (1625—49)  vedblev  ogsaa  med 
Ceremonien,  og  den  bekendte  samtidige  Læge  Ri- 
chard Wiseman  siger,  at  under  denne  Konge  og  hans 
Efterfølgere  var  den  kongelige  Berøring  saa  kraftig 
som  nogensinde,  og  at  han  selv  har  set  Hundreder 
af  Syge,  som  blev  helbredte  alene  ved  the  royal 
touch,  uden  Anvendelse  af  noget  Lægemiddel.  Da 
Carl  1 blev  henrettet  1649,  galdt  han  i Manges  Øine 
som  en  Martyr;  Folk  med  skrofuløse  Sygdomme  søgte 
til  hans  Grav,  og  Tørklæder  med  Pletter  af  hans 
Blod  havde  samme  Lægekraft  som  Berøringen  af  hans 
Haand.  Saaledes  blev  f.  Ex.  en  fjortenaarig  blind  Pige 
i Deptford  ved  London  seende  i Aaret  1649  paa  denne 
Maade,  efter  at  alle  andre  Lægemidler  forgæves  var 

anvendte.  Dette  »Mirakel«,  som  vakte  stor  Opsigt,  er 
dog  ret  forstaaeligt  paa  naturlig  Maade  saaledes,  at 
Berøringen  med  Tørklædet  har  bygget  paa  tidligere 
lægekyndig  Behandling,  og  at  i Berøringens  Øieblik 
Centralnervesystemet  er  blevet  saa  stærkt  paavirket 
hos  denne  unge  Pige,  særlig  da  hun  befandt  sig  i 
Overgangsalderen,  at  en  Gengivelse  af  Synskraften 
kunde  fremkaldes.  Ligeledes  anvendte  man  Splinter 
af  Halshugnings-Blokken  og  noget  af  det  Sand,  som 
havde  opfanget  Blodet.  Ja  endnu  i 1838  anvendte 
man  paa  afsides  Steder  som  paa  Shetlands- Øerne 
med  Held  Mønter  med  Carl  istes  Billede,  som  var 
gaaede  i Arv  fra  Slægt  til  Slægt. 

Cromwell  og  Republiken  bekymrede  sig  ikke  om 
Helbredelse  ved  Haandspaalæggelse,  men  med  Re- 
staurationen af  Kongedømmet  begyndte  Ceremonien 
igen.  Carl  2 (1660 — 85)  havde  allerede  før  sin  Kro- 
ning under  sin  Landflygtighed  1651 — 60  i Frankrig 
og  Tyskland  berørt  flere  Syge  med  Held,  hvorved 
han  bestyrkede  dem,  som  holdt  paa  Gavens  Arvelig- 
hed. Han  var  reaktionær  og  halvkatolsk.  Efter  sin 
Kroning  berørte  han  i een  Séance  i Juni  1660  hen- 
ved 600  Syge,  siddende  paa  Thronen  med  blottet 
Hoved.  Den  danske  Læge  Holger  Jacobæus  om- 
taler i sin  »Reisebog«  1671  — 92  (udgiven  af  Vilh. 
Maar,  Kbhvn.  1910)  blandt  de  Ting,  som  i London 
er  værd  at  see,  denne  Berørings-Ceremoni.  Hans  la- 
tinske Ord  lyder  i dansk  Oversættelse  saaledes:  »Een 
Gang  om  Ugen,  om  Fredagen,  berører  Kongen  (0: 
Carl  2)  i Gesandternes  Sal  dem,  som  lider  af  Hals- 
Svulster  (strumosos),  i Nærværelse  af  Biskoppen,  som 


Fig.  8.  Carl  2 helbreder  for  the  Kings  evil.  — John  Brown, 
The  Kings  Evil. 

siger:  »Gud  helbreder  dig,  Kongen  berører  dig.«  Og 
førend  de  Syge  gaaer  bort,  faaer  de  Gaver,  navnlig 
en  Guldmønt  (jeg  har  endnu  en  saadan  bragt  hjem 
med  fra  England),  hængende  i et  kødfarvet  Baand, 
Mad  og  Drikke.«  Det  fremgaaer  ikke  her  klart,  om 
Holger  Jacobæus  personlig  har  overværet  Ceremo- 
nien. Dette  sees  derimod  tydeligt  af  en  anden  dansk 
Læges  Beretning.  I Dr.  Niels  Jespersens  Regn- 
skabsbog findes  anført  under  hans  Ophold  i London 
Følgende:  »2  Mai  1662.  Samme  Dag  med  en  Karosse 
til  Whithall  at  se,  hvorledes  Kongen  lægede  de  Syge, 
idet  han  rørte  ved  deres  Ansigter  med  sine  Hænder 
og  gav  dem  siden  et  Stykke  Guld  i et  hvidt  Taftes 
Bind  om  deres  Hals;  imidlertid  stod  to  Præster  i 
hvide  Særker  og  læste  over  dem.  Saae  og  samme  Dag, 
hvor  han  spiste.«  (Velvilligst  meddelt  af  Hr.  Post- 
expedient  Klitgaard  efter  Haandskriftet  i Aalborgs 
Stiftsbibliothek.  Smign.  Klitgaard:  Dr.  med.  Niels 
Jespersens  Regnskabsbog  1661 — 68  i Aarbogen  1913 
»Fra  Himmerland  og  Kiær  Herred«).  Denne  sidste 
Beretning  er  formentlig  det  eneste  Exempel  paa,  at 
en  dansk  Læge  personlig  har  overværet  the  royal 
touch. 

Den  bekendte  engelske  samtidige  Læge  Richard 
Carr  siger,  at  Carl  2 i Aarene  1660 — 82  har  berørt 
92102  Syge  3:  3700  Syge  om  Aaret.  Trods  dette 
store  Antal  af  kongelige  Haandspaalæggelser  siger 
en  satirisk  Forfatter  fra  den  Tid,  at  der  aldrig  er 
død  saa  mange  i England  af  Skrofulose  som  under 
Carl  2.  Endskøndt  flere  ansete  Mænd  attesterede 
Helbredelserne  efter  de  Syges  Hjemkomst,  begyndte 

paa  mange  Steder  den  offentlige  Mening  at  vende  sig 
imod  Skikken,  altsaa  tidligere  end  i Frankrig.  Men 
den  store  Mængde  vedblev  dog  at  søge  til  Kongen, 
selv  efter  at  Pengegaven  var  afskaffet  eller  forandret 
til  en  Ubetydelighed:  Troen  paa  den  kongelige  Haands 
Kraft  var  endnu  stærk  i Landbefolkningen,  og  Hel- 
bredelsen behøvede  ikke  at  komme  strax.  Richard 
Carr  siger  ligesom  André  de  Laurens  (S.  63),  at  af 
1000  Berørte  bliver  Halvdelen  helbredet.  Forstandige 
Folk  henviste,  ligesom  i Frankrig,  til,  at  Længslen 
efter  og  Haabet  om  Helbredelse,  Spændingen,  for- 
nuftig Levemaade  og  Lægebehandling  efter  Mødet 
med  Kongen  kunde  virke  opmuntrende  og  helbre- 
dende paa  mange  af  disse  Dagslidere,  saaledes  at  man 
dog  med  en  vis  Ret  kunde  sige,  at  den  kongelige 
Haand  havde  gjort  Udslaget,  idet  Sygdommens  Magt 
ligesom  var  bleven  knækket  i dette  Øieblik.  (En  hy- 
sterisk Mand  eller  Kvinde  vilde  vel  ogsaa  i vore 
Dage  kunne  blive  helbredet  paa  denne  Maade.)  Mange 
ønskede  derfor  at  bevare  Skikken  som  en  uskyldig  reli- 
giøs Ceremoni,  og  Richard  Carr  siger:  nequit  unquam 
esse  nocivus  0:  »den  kan  jo  aldrig  skade«,  hvad  der  dog 
ikke  billigedes  af  dem,  som  fra  et  strengt  Standpunkt  an- 
saae  Anvendelsen  af  Suggestion  som  uværdig  for  Lægen. 

Vilhelm  3 (1689 — 1702)  af  Oranien  fra  de  frie 
og  oplyste  Nederlande  vilde  ikke  foretage  nogen 
kongelig  Berøring  (»Giv  de  stakkels  Mennesker  nogle 
Penge  og  lad  dem  gaae  deres  Vej«),  men  »den  gode 
Dronning  Anna«  (gift  med  den  danske  Prinds  Georg 
eller  Jørgen  1702 — 14)  lagde  Haanden  paa  flere  Syge 
med  gunstigt  Resultat.  Georg  1 (1714—27)  af  det 

hannoveranske  Hus  ophævede  for  bestandig  the  royal 
touch  i England.  Den  offentlige  Mening  var  nu  af- 
gjort imod  den.  1 Aaret  1718  gav  Englands  Konge 
Afkald  paa  Titlen  »Konge  af  Frankrig«. 


Fig.  9.  Valentine  Greatrix,  kaldet  Greatrakes.  Etter  et  Kobberstik 
i privat  Eie  i København. 

Men  ude  i den  store  Befolkning  vedblev  Mange  at 
holde  fast  ved  Troen  paa  Helbredelse  ved  Haands- 
paalæggelse.  Valentine  Greatrakes,  en  Irlænder, 
havde  tjent  i Cromwells  Hær  og  som  Belønning  faaet 

Embedet  som  Sekretær  hos  Fredsdommeren  i Cork. 
Denne  Stilling  blev  taget  fra  ham  ved  Restaurationen 
af  Kongedømmet  i 1 660,  og  han  begyndte  nu  at  op- 
træde som  Mirakel- Doktor,  først  ved  at  lægge  sine 
Hænder  paa  de  Skrofuløses  Halsbylder,  siden. ved  at 
stryge  Gigtsvage  og  Lamme  med  Hænderne  ned  ad 
Lemmerne.  Han  kaldtes  derfor  »den  irlandske  Stryge- 
Doktor«  (the  Stroker)  og  opnaaede  stor  Berømmelse 
ikke  alene  i Irland  men  ogsaa  i England,  hvor  han 
helbredte  flere  Syge,  som  Carl  den  2dens  kongelige 
Haand  ikke  havde  kunnet  hjælpe.  1 et  Brev  til  Erke- 
biskoppen  af  Dublin  siger  han:  »Jeg  er  bleven  ledet 
til  min  Gerning  ved  en  indre  Stemme,  som  i Søvne 
og  i vaagen  Tilstand  sagde  til  mig:  Jeg  har  givet  dig 
Gaven  til  at  helbrede  the  royal  evil.«  Flere  ansete 
og  forstandige  Mænd  har  attesteret  Helbredelser,  fore- 
tagne af  ham.  1 Aaret  1663  udgav  han  et  lille  Skrift 
om  sig  selv  og  sine  Helbredelser.  Han  døde  1683. — 
Ved  Aar  1670  seer  vi  endog  en  engelsk  Doktor  Joh. 
Bayle  meddele  om  sig  selv,  at  han  har  helbredet 
for  Halssvulster  en  Patient  efter  Plinius’  Raad:  at 
lægge  en  død  Mands  Finger  paa  Svulsten.  Det  fore- 
kom da  den  Syge,  som  om  en  kold  Strøm  blev  skudt 
gennem  Hjertet  — naturligvis  en  Gysning. 

Tyskland  og  Norden.  Ved  Reformationen  løsrev  en 
Del  af  Schweiz  og  Holland,  det  nordlige  Tyskland, 
Danmark,  Norge  og  Sverrig  sig  fra  den  katolske 
Kirke.  Den  ny  Bevægelse,  som  stod  i Forbindelse 
med  Renæssancen  og  Humanismen,  fremkaldte  ikke 
alene  et  Brud  med  Romerkirken,  men  ogsaa  med 

flere  kirkelige  Skikke  fra  Oldkirken  og  Aposteltiden. 
Den  katolske  Messe  med  den  mystiske  Forvandling  og 
Offertjeneste  (S.  43— 44),  Sakramenternes  magiske  Kraft 
m.  m.  blev  hos  Protestanterne  i Tidens  Løb  mest  til 
en  Prædiketjeneste;  Troen  paa  de  overnaturlige 
Naadegaver  gennem  Biskoppens  og  Præstens  Haand 
forsvandt,  eller  hyldes  kun  i enkelte  højkirkelige 
Kredse.  Derfor  troer  man  i de  protestantiske  Lande 
i Almindelighed  ikke  paa,  at  nogen  guddommelig 
Gave  overføres  ved  Præstens  Haandspaalæggelse  ved 
Daab  og  Syndsforladelse,  ved  Bryllup  eller  ved  Præste- 
Ind vielse,  ved  Kongers  Salving  og  Kroning.  Saafremt 
man  indrømmer,  at  der  dog  tilføres  noget  guddomme- 
ligt, skeer  det  efter  protestantisk  Tankegang  ved  »Guds 
Ord«.  Da  Christian  8 den  28  Januar  1840  blev 
salvet  og  kronet  i Frederiksborg  Slotskirke  — den 
sidste  af  saadanne  Handlinger  i Danmark  — har  for- 
mentlig hverken  han  eller  Biskop  Mynster  tillagt  Sal- 
velsen og  Haandspaalæggelsen  nogen  Meddelelse  af 
overnaturlig  Kraft.  Den  har  for  dem  kun  været  en 
symbolsk  Skik.  — Naar  Heine  siger  i sit  smukke  lille 
Digt:  »Du  bist  wie  eine  Blume«  (Melodi  afSchumann): 

Mir  ist,  als  ob  ich  die  Hande 
aufs  Haupt  dir  legen  solit’, 
betend,  dass  Gott  dich  erhalte 
so  rein,  so  schon  und  hold, 

da  er  dette  kun  et  ly risk-erotisk  Intermezzo,  uden  at 
Heine,  selv  i Tanken,  vilde  lægge  nogen  dybere  Be- 
tydning i denne  Haandspaalæggelse. 

Men  i anden  Henseende  vedblev  Lutheranerne  at 
holde  fast  ved  det  Gamle.  Man  bevarede  Troen  paa 

Biblen  som  Guds  inspirerede  og  ufeilbare  Ord.  Alt- 
saa  vedblev  den  gamle  Mirakel-Tro.  Luther  spottede 
i lige  Grad  »Fru  Fornuften«  og  sin  store  Samtidige 
Kopernikus,  f 1543,  fordi  han  lærte,  at  Jorden  be- 
vægede sig  omkring  Solen.  Luther  følte  sig  ogsaa 
mange  Gange  personlig  forfulgt  af  Djævlen,  og  hans 
Kirke  holdt  fast  ved  Troen  paa  stadige  Djævle-Besæt- 
telser  og  -Uddrivelser.  Hexeforfølgelser  og  Hexebaal 
er  et  mørkt  Blad  i den  lutherske  Kirkes  Historie.  Da 
Protestanterne  benyttede  Biskopper  og  Præster,  som 
ikke  var  ordinerede  med  Haandspaalæggelse  af  ka- 
tolske Biskopper,  blev  den  gamle  Livsaare  overskaa- 
ren,  som  hidtil  havde  forbundet  dem  med  den  gamle 
Kirke.  Martensen  fortæller  i sit  Levned  II,  at,  da 
han  i Aaret  1854  skulde  indvies  til  Biskop  over  Sjæl- 
land, kom  et  Par  af  de  mest  ansete  Præster  inden- 
for Grundtvigs  Retning  til  ham  og  bad  paa  egne  og 
Andres  Vegne  indstændigt,  om  han  vilde  lade  sig  or- 
dinere med  Haandspaalæggelse  af  Biskop  Faxe  i Lund, 
da  man  i Sverrig,  ligesom  i England,  mente  bestan- 
dig at  have  den  apostolske  Rækkefølge  i Orden  siden 
den  katolske  Tid.  Men  Martensen  vilde  ikke  indlade 
sig  derpaa. 

Luther  med  hele  sit  mørke  Syn  paa  Djævlens  og 
Syndens  Magt  i Mennesket  beholdt  fra  Oldkirken  og 
Romerkirken  Djævle-Uddrivelsen  (Exorkismen)  før 
Daaben,  da  det  nyfødte,  ikke  døbte  Barn  betragtedes 
som  besat  af  Djævlen.  Denne  Skik  blev  først  afskaf- 
fet i Danmark  og  Norge  1783  som  Følge  af  den  sti- 
gende Oplysning,  men  dette  skete  ikke  uden  Uvil- 
lie  fra  mange  Rettroendes  Side.  Christian  dén  5 tes 


8o 


Ritual  af  1685,  som  gælder  endnu,  handler  i Cap.  6 
Art.  3 om  de  Besatte  og  om  dem,  som  plages  af  Djæv- 
len og  hans  onde  Redskab.  Ved  Siden  af  Forsig- 
tighed i Behandlingen  af  den  Syge  er  det  Hele  dog 
holdt  i Tankegangen  fra  det  nye  Testamentes  Djævle- 
Besættelser  og  -Uddrivelser.  Enkelte  Gange  i Nutiden 
har  Troende  da  ogsaa  ment  at  burde  handle  efter 
Jesu  Anvisning. 

Johan  Christoff  Blumhardt  var  en  gudsfrygtig 
Præst  i Wiirttemberg.  Som  ung  Theolog  blev  han  en 
Gang  angreben  af  en  meget  udmattende  Sygdom,  der 
ogsaa  viste  sig  ved  et  hæsligt  Udslet  over  hele  Lege- 
met. Da  kom  der  en  Dag  en  frygtelig  Angst  over 

ham,  at  han  maaske  skulde  gaae  saaledes  om  for 
bestandig.  Han  kastede  sig  derfor  paa  Knæ  i en  Krog 
af  Stuen,  og  bad  af  Hjærtens  Grund  til  Gud  om  Hjælp. 
Da  han  stod  op,  følte  han,  at  han  var  bønhørt,  og 
han  mærkede,  hvorledes  Sygdommen  ligesom  gled 
ned  ad  ham  gennem  hele  Legemet.  Kort  efter  var 
han  rask,  og  Udslettet  forsvandt.  Som  gift  Mand  blev 

han,  3 1 Aar  gammel,  Præst  i Mbttlingen  paa  det  nor- 
dre Affald  af  Schwarzwald.  Her  fik  han  1843  at  gøre 
med  den  25-aarige  ugifte  Gottliebinn  Dittus,  som  led 
af  Hysteri,  samtidig  med  at  hun  og  Familien  for- 
uroligedes  ved  Spøgeri  i Huset.  Naar  Kramperne 
kom,  kunde  Pigens  Legeme  løftes  i en  Bue  op  over 
Sengelejet,  Fraaden  stod  hende  ud  af  Munden,  og 
det  var  tydeligt  for  Præsten  og  de  Andre,  at  hun 
var  besat  af  Djævlen.  Han  greb  da  hendes  Hænder, 
søgte  at  lægge  dem  sammen  og  tilsagde  hende  trø- 
stende Ord.  Saa  veg  Djævlen  for  en  Tid  0:  Kram- 

perne  hørte  op.  Denne  Kamp  med  den  Onde  varede 
omtrent  halvandet  Aar,  men  samtidig  begyndte  lig- 
nende Tilfælde  blandt  Pigens  Søskende  i Huset.  En 
fremmed  Stemme  raabte  ud  af  Søsterens  Mund;  i 
Løbet  af  et  Kvarteer  kunde  den  blive  ved  med  at 
raabe  med  et  eneste  Skrig  ud  af  hendes  Strube,  og 
gav  sig  i Lighed  med  Djævlen  i Mark.  i,  24  tilkende 
som  en  ond  Aand,  der  stod  Kristus  imod.  Saadanne 
Fænomener,  som  den  Lægekyndige  og  Oplyste  er 
fortrolige  med,  vakte  stor  Opsigt  blandt  Landbefolk- 
ningen. Blumhardt  vandt  tilsidstSeir  over  disse  Djævle. 
Nu  fulgte  der  store  religiøse  Opvækkelser  i Sognet 
og  i hele  Omegnen.  Folk  strømmede  til  Præstegaar- 
den,  skriftede  deres  Synder  og  fik  Syndsforladelse  af 
Blumhardt  med  den  sædvanlige  kirkelige  Haandspaa- 
læggelse;  men  under  denne  Handling  søgte  Flere  til- 
lige Helbredelse  for  deres  Sygdomme,  idet  man  mente, 
at  den  hellige  Præsts  Hænder  kunde  bevirke  dette. 
Øvrigheden  forbød  ham  1845  at  drage  Helbredelse 
med  ind  i Sjælesorgen,  et  Forbud,  der  dog  ikke  ramte 
Blumhardt,  da  han  ikke  selv  bevidst  havde  lagt  an 
derpaa.  Men  da  Befolkningen  vedblev  at  betragte  ham 
som  en  Undergører,  da  han  ved  Læsning  i Biblen 
fandt,  at  Jesus  virkelig  havde  lovet  sine  Troende  Hel- 
bredelsens Gave,  og  da  han  under  sit  hele  pietistiske 
Syn  paa  Livet  mere  og  mere  blev  forvisset  om,  at 
han  som  Sjælesørger,  Læge  og  Undergører  kunde  ud- 
rette noget,  opgav  han  sin  Stilling  som  Præst  i Stats- 
kirken og  købte  1852  Bad  Boil  med  en  Svovlkilde  i 
Wurttemberg.  Her  oprettede  han  en  Kur-Anstalt,  hvor 
Syge  blev  behandlede,  og  Mange  helbredte  paa  Legem 

og  Sjæl  ved  Bøn  og  Haandspaalæggelse,  Gudstjene 
ste,  Lægetilsyn  og  sundt  Liv  i den  frie  Natur.  Han 
døde  1880.  — Noget  Lignende  fandt  Sted  ved  An- 
stalten i Mannedorf  ved  Zurichersøen,  hvor  Jomfru 
Dorthea  J rudel  og  Samuel  Zeller  siden  Aarene 
1855 — 60  har  helbredt  Hundreder  af  Syge  ved  Bøn 
og  Haandspaalæggelse. 

Frederik  Boltzius,  Søn  af  en  Ombudsmand  i 
Værmeland  i Sverrig,  drog  tidlig  bort  fra  sit  Hjem, 
for  selv  at  tjene  sit  Brød,  da  Faderen  var  drikfældig. 
I en  Alder  af  28  Aar  blev  han  vakt  til  Syndserken- 
delse og  Bod.  Da  han  havde  faaet  Ro  i sin  Sjæl,  læste 
han  meget  i Biblen,  og  blev  da  opmærksom  paa  de 
bekendte  Ord  i Mark.  6 og  16  samt  i Jak.  5 om  Sal- 
ving af  de  Syge  med  Olie;  tillige  læste  han  om  Jesu 
Løfter  i Joh.  14 — 16:  at  de  Troendes  Bønner  skal 
opfyldes.  En  hel  Tankerække,  som  Nutidens  prote- 
stantiske Kirker  syntes  at  have  forladt.  Da  han  var  41 
Aar  gammel,  fik  han  en  daarlig  Fod.  Han  prøvede  nu 
Bønnens,  Salvelsens  og  Haandspaalæggelsens 
Kraft  paa  sig  selv,  og  Foden  blev  rask.  Nu  vidste 
han,  at  han  havde  Guds  Aand  i helbredende  Retning 
(Matth.  12,  27 — 28,  Apostl.  Gem  10,  38),  og  forsøgte 
sig  med  gunstigt  Resultat  paa  Andre.  Som  Handels- 
mand, Prædikant  og  Undergører  drog  han  om  blandt 
Landbefolkningen  og  vakte  stor  Opsigt:  Syge,  der  var 
opgivne  af  Lægerne,  blev  raske  efter  Berøring  af  hans 
Haand  og  Salving  i Forbindelse  med  Bønnen.  Til- 
sidst  nedsatte  han  sig  i Stockholm  og  Gbteborg,  hvor 
Skarer  af  Syge  af  alle  Stænder,  ogsaa  uden  for  Sver- 

rig,  søgte  til  ham.  Han  var  meget  gavmild  overfor 
trængende  Syge.  Naar  han  efter  Salving  og  Bøn  lagde 
Hænderne  paa  de  Syge,  kunde  han  ligesom  Jesus  i 
Mark.  5 føle,  at  en  Kraft  udgik  fra  ham,  og  de  Syge 
forsikkrede  flere  Gange,  at  de  følte  en  lignende  Kraft 
gennemstrømme  dem.  Sligt  lader  sig  nu  meget  godt 
forklare  paa  naturlig  Maade.  Gennem  Svededuge  og 
Tørklæder  fra  hans  Legeme  helbredte  han  paa  Af- 
stand ligesom  Paulus  i Apostl.  Gern.  19.  Han  døde  i 
Sverrig  1910  i en  Alder  af  74  Aar. 

I Norge  har  de  gamle  Knive  og  Øxer  ved  Berøring 
eller  Strygning  bestandig  Lægekraft  i Folketroens  Øine 
som  dygtige  til  at  fordrive  Værk,  stille  Krampe,  be- 
virke en  let  Fødsel,  fremkalde  Frugtbarhed  hos  Kvin- 
den og  lign.  Denne  Kraft  har  de  paa  Grund  af,  at 
de  har  været  brugte  i gamle  Dage  med  Hænder,  der 
har  øvet  Storværk  med  dem  0:  der  er  dræbt  mange 
Fjender  med  dem.  I Midten  af  det  19de  Aarhundrede 
var  der  ogsaa  en  gammel  Soldat  i Norge,  som  blev 
anset  som  dygtig  til  at  helbrede  med  Haandspaalæg- 
gelse,  fordi  han  i sin  Tid  i Krigen  med  sin  Haand 
havde  dræbt  mange  Fjender. 

1 Nord- Amerika,  hvor  religiøse  Partier  store  og  smaa 
skyder  op  som  Paddehatte  ved  Siden  af  hverandre, 
danner  Spiritisme  og  Mysticisme  en  besønderlig  Mod- 
sætning til  den  øvrige  virksomme  Nutids-Befolkning 
med  praktiske  Tendenser  og  Ingeniør-Kundskab.  Her 
har  Mesmers  Theori  om  den  dyriske  Magnetismes 
Overførelse  ved  Haandspaalæggelse  paa  livløse  Gen- 
stande faaet  en  parodisk  Anvendelse  ved  Troen  paa 

dandsende  Borde.  — Christian  Science  (den  kristne 
Visdom)  et  Samfund,  som  blev  stiftet  omtrent  1878—80, 
tæller  nu  2 — 3 Millioner  over  hele  Verden.  Dets  Til- 
hængere mener  at  have  naaet  den  fulde  Erkendelse 
af  Guds  Væsen  og  af  Aandens  absolute  Magt  over 
den  legemlige  Verden,  i Forbindelse  med  den  klare 
Indsigt  af,  at  det  Onde  er  Intet  over  for  den  af  Gud 
opfyldte.  De  hævder,  at  de  som  Jesu  rette  Disciple  be- 
standig kan  helbrede  ved  Bøn  og  Haandspaalæggelse. 

Et  amerikansk  Sidestykke  til  Svenskeren  Boltzius 
var  Francis  Schlatter.  Han  fødtes  1855  i Elsass, 
men  optraadte  1895  som  Guds  Profet  og  Undergører 
i det  sydvestlige  Nord-Amerika.  Han  drog  omkring  og 
forkyndte  Guds  Kærlighed  og  Sjælens  Fred,  og  han 
har  helbredet  Hundreder  af  Mennesker  ved  Bøn  og 
Haandspaalæggelse:  Blinde  fik  deres  Syn,  Døve  kom 
til  at  høre,  Lamme  og  Krøblinger  gik  raske  omkring 
og  priste  Gud,  man  kappedes  om  at  røre  ved  hans 
Kjortelflig,  Pilgrimstog  med  Folk  af  alle  Stænder 
søgte  til  ham.  Til  Brug  for  dem,  som  ikke  personlig 
kunde  komme  under  Berøring  af  hans  Hænder,  sendte 
han  Hansker,  som  han  havde  berørt  med  sin  Haand. 
Han  kunde  have  tjent  store  Summer,  men  ogsaa  han 
viste  denne  ejendommelige  Enfold  eller  hellige  Lige- 
gyldighed for  Menneskers  Hyldest  og  Verdens  Tillok- 
kelser, som  ofte  findes  hos  de  religiøse  Undergørere. 
1 extravagant  Klædning  og  med  nøgne  Fødder  drog 
han  om  i Colorado,  Texas  og  San  Francisco.  Under- 
tiden blev  han  kastet  i Fængsel,  undertiden  sat  i Gale- 
hus. Tilsidst  fæstede  han  Bolig  i det  nordvestlige  Colo- 
rado i Byen  Denver.  Hans  Ansigt  var  blegt  og  ædelt,  hans 

Haar  og  Skæg  langt;  hans  dybe  blaa  Øine  var  som  oplyste 
af  en  overnaturlig  Ild.  Han  kaldte  sig  »Faderens  Søn« 
og  Guds  Sendebud  paa  Jorden.  Selv  mente  han  sig 
kun  at  være  en  ringe  Person,  men  den  himmelske 
Fader  vilde  gennem  hans  Ord  og  Hænder  udrette 
store  Ting.  Han  levede  i stadig  Bøn  og  fastede  strengt, 
een  Gang  endog  i 40  Døgn  ligesom  Jesus.  Men  pludse- 
lig en  Dag,  just  som  han  stod  paa  Høidepunktet  af 
sin  Berømmelse,  forsvandt  han.  Den  14  November 
1895  om  Morgenen  fandt  man  paa  hans  Bord  en  Sed- 
del med  den  Paaskrift:  »Min  Mission  er  forbi.  Fade- 
ren kalder  mig  tilbage.  Jeg  siger  Eder  Farvel.  Francis 
Schlatter«.  Siden  den  Dag  har  man  ikke  seet  ham 
eller  hørt  fra  ham.  Flere  af  hans  Tilhængere  mente, 
at  han  var  optagen  til  Himlen;  Andre,  at  Politiet  paa 
en  eller  anden  Maade  havde  faaet  ham  bort  fra  Byen 
og  Egnen  af  Frygt  for  en  altfor  stor  Skandale  paa 
Grund  af  den  Lettroenhed,  hvormed  Folk  sluttede 
sig  til  ham.  Francis  Schlatter  har  aabenbart  hørt  til 
den  for  Lægerne  velkendte  Slags  af  Syge,  som  er  be- 
satte af  Theomani  eller  Profetomani  D:  en  Mani  efter 
eller  Tilbøjelighed  til  at  ansees  for  Guds  Redskaber. 
Han  har  hørt  til  disse  »religiøse  Vagabonder«,  som 
vandrer  rundt  om  i Landene  fra  Sted  til  Sted,  saa- 
ledes  som  det  kendes  hos  Epileptikere,  Hysterikere, 
degenererede  Individer,  Drankere,  Melankolikere  og 
andre  Sindssyge,  samt  hos  Patienter  med  syfilitisk 
Hjerneaffektion.  Saadanne  religiøse  Sværmere  bilder 
sig  ind,  at  de  hører  Guds  Stemme,  og  de  maa  der- 
efter udføre  hans  Befalinger. 

Francis  Schlatter  forsvandt  1895,  men  Nord-Amerika 

har  siden  den  Tid  havt  flere  Mænd,  der  mente  sig 
at  være  i Besiddelse  af  en  lignende  Undergave.  Se 
ovenfor  ved  »Christian  Science«.  Endnu  i dette  Aar 
1914  er  Opmærksomheden  for  Haandspaalæggelse 
atter  bleven  vakt.  Nordamerikaneren  Upton  Sinclair, 
tidligere  bekendt  bl.  A.  ved  de  Sultekure,  hvormed 
han  mente  at  have  helbredet  sig  selv,  har  skrevet  en 
Artikel  i Londoner-Tidsskriftet  »Nash«,  hvor  han, 
støttende  sig  til  Biblen,  tidligere  Erfaringer  og  Selv- 
oplevelser,  lærer,  at  næsten  ethvert  Menneske  kan 
helbrede  et  andet  Menneske  ved  Haandspaalæggelse. 
De  underfulde  Kræfter  skal  komme  fra  det  Sjæleliv, 
som  ligger  skjult  i Underbevidstheden. 

Det  er  bekendt,  at  der  gives  Blinde,  Døve,  Stumme, 
Vanføre  og  Lamme,  hvor  Sygdommen  er  begrundet 
i Hysteri.  Suggestionen  spiller  derfor  en  betydelig 
Rolle  ved  saadanne  Patienter.  Derfor  siger  Lægerne 
med  Rette:  det  er  Troen,  som  frelser  0:  helbreder 
(la  foi  qui  guérit,  the  healing  faith),  ikke  i religiøs 
Betydning  om  Troen  paa  en  magisk  virkende  Kraft, 
som  skulde  boe  i Undergøreren  og  fra  ham  ved  Haands- 
paalæggelse eller  ved  Berøring  af  ham  skulde  gaae 
over  i den  Syge,  men  om  en  ved  Troen  forandret 
sjælelig  Tilstand  i den  Syge,  hvorved  der  bevirkes 
helbringende  Virkninger  i Legemet. 

Vi  har  fulgt  Haandspaalæggelsen  gennem  Tidernes 
Løb.  Nutidens  Videnskab  har  intet  at  gøre  med  den 
Haand  og  det  Ord,  som  byder  Djævlen  at  fare  ud 
af  Legemet,  ei  heller  med  den  Haand,  som  ved  Be- 
røring menes  at  kunne  tilføre  den  Syge  guddomme- 

lig  helbredende  Kraft.  Men  vi  ser  med  Ærbødighed 
og  Taknemmelighed  paa  Lægens  Haand,  naar  han 
undersøger  den  Syge,  eller  naar  han  foretager  Opera- 
tionen. Dette  er  den  rette  Haandspaalæggelse  i Ret- 
ning af  Helbredelse. 

